text:
- TIOTAL
- Dùn air Cnoc faisg air Bun IIlidh
- EXTERNAL ID
- QZP40_2471_1862-1864_P247
- ÀITE
- Cill Pheadair
- SGÌRE
- Cill Donnan, Loth agus Clìn
- SIORRACHD/PARRAIST
- CATAIBH: Loth
- DEIT
- 1864
- LINN
- 1860an
- CRUTHADAIR
- W & A K Johnston
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31540
- KEYWORDS
- dùin
togalaichean
tùir
dìon
daingnich
taigh talmhainn
Tha an dùn chnuic seo faisg air Bun IIlidh, air Allt Cill Pheadair. Chaidh a thogail mar chuithir no tùr-rabhaidh is tha seallaidhean iongantach aige air a h-uile taobh, is mar sin chithear nàimhdean gu furasda. Bha taobh a-staigh an tùir 33 troigh (11 mheatair) o thaobh gu taobh. Tha na ballaichean mu 13 troigh (4 meatairean) a thighead agus tha na th'air fhàgail de thrannsa nam broinn. Thathar den bheachd gu robh na ballaichean mu 30 troigh (9 meatairean) a dh'àirde.
Bha clais mu thimcheall an tùir gu lèir. Tha tobhtaichean de dh'àitean-còmhnaidh eile faisg air an seo, agus taigh talmhainn nam measg.
Gheibhear an dealbh seo ann an leab. IV de 'Proceedings of the Society of Antiquaries in Scotland', 1860-1862


c: text/html

text:
£10,000 do Ghàidhlig Dhail Riata
Chaidh còrr agus £10,000 a thogail ann an iomairt ath-nuadhachadh a thoirt air dual-chainnt Ghàidhlig ann an Earra-Ghàidheal.
Tha fear às an sgìre air a bhith a' feuchainn ri airgead a chruinneachadh 'son Gàidhlig Dhail Riata a chur mu choinneimh an t-sluaigh agus goireas a stèidheachadh far an deadh aig daoine air an dual-chainnt ionnsachadh.
Chaidh aig a' phròiseact air an airgead a thogail gu math nas luaithe na bha dùil aca, le naoi làithean air fhàgail den iomairt an dèidh dhaibh a h-uile sgilinn a thrusadh.
Tha dùil gur e tarraing a' phrògraim thelebhisein Outlander a bh' air cùlaibh gu leòr den taic.
Dual-chainntean eile
"'S e rud a th' ann, nuair a bhios tu airson dual-chainnt sam bith ionnsachadh, tha e gu math duilich fiosrachadh fhaotainn air dè mar a bha e, dè seòrsa coltais a bh' oirre," thuirt Àdhamh Ó Broin, on bhuidhinn Droitseach, a th' air cùl a' phròiseict.
"Mar sin, bha sinne am beachd a h-uile gnothaichean - na sgeulachdan, 's a' bhàrdachd, 's na h-òrain 's an facail 's a h-uile rud a thoirt còmhla don aon àite gus am bi an dual-chainnt ri ionnsachadh bho àite sam bith anns an t-saoghal.
"Chan eil ach aon duine a-nis ann a th' air a bhith ga bruidhinn bho thùs, agus mar sin tha e gu math cudromach gum bi goireas ann, 's gum faod daoine às bi càite a bheil iad an dual-chainnt ionnsachadh.
"Tha mi ag iarraidh gum bi an cothrom aca ma tha iad ag iarraidh sin a dhèanamh, gum faod iad sin a dhèanamh.
"Tha £4,000 a' dol gu Mìcheal Bauer aig Akerbelz airson na leabhraichean aig Nils Holmer nach deach fhoillseachadh riamh, mar a theireadh tu "digitisation" a dhèanamh air sin.
"'S e obair ana-mhòr a tha sin. Tha na mìltean de dh'fhacail agus sgeulachdan 's gnothaichean ann, agus feumaidh iadsan a bhith ann an cruth didseatach gus am faod daoine an uisneachadh gu ceart.
"Gabhaidh mi fhèin £3,000 dheth sin gus am faod mi dà mhìos a chur seachad a' deasachadh nan goireasan eile - a' bhàrdachd 's na h-òrain 's a h-uile gnothaichean a tha mi air trusadh rè nam bliadhnaichean.
"Agus beagan airgid airson mar a their iad "launch night" a chur air dòigh gus am faod daoine tighinn agus faicinn na th' anns an làrach-lìn, agus beagan ciùil agus gnothaichean gus am bi fios aig daoine gu bheil seo air dòigh.
"Agus beagan airgid eile, theagamh gun tèid gnothaichean ceàrr, gum bi airgead a dhìth airson gnothaichean eile. Agus £1,000 do Sgoil Eòlais na h-Albann, bhon tha sinn ag iarraidh gum bi iad comasach seann chlàran a thoirt seachad dhuinn. Ach bidh feum acasan air obair-deasachaidh a dhèanamh air sin," thuirt e.
Tha Àdhamh an dòchas gun gabh am modal seo a chleachdadh airson dual-chainntean eile ath-bheothachadh.
"Sin an dearbh rud air an robh sinn a-mach. Bhon, le Droitseach, 's e seo a' chiad iomairt dual-chainnt againn," thuirt e.
"Tha mi an dòchas gum faod sinn a shealltainn don t-saoghal gum faod dual-chainntean eile tighinn beò às ùr cuideachd," thuirt e.

robotstxt: allowed

filter: keep


text:
- TIOTAL
- HR 1 'Ben-y-Gloe' air trèana faisg air Peairt, An Lùnastal 1912
- EXTERNAL ID
- PC_HRS_TRAINS_001_056
- ÀITE
- Peairt
- SIORRACHD/PARRAIST
- PEAIRT
- DEIT
- 1 Lùnastal 1912
- LINN
- 1910an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28112
- KEYWORDS
- locomotaibhean
trèanaichean
HR 1 'Ben-y-Gloe' air trèana faisg air Peairt san Lùnastal 1912. 'S e an 4.10 f à Peairt a dh' Inbhir Nis a th' anns an t-seirbheis.
Chaidh HR 1 a thogail dha Rèile na Gàidhealtachd le Dübs & Co ann an Glaschu ann an 1898. B' e ball den chlas locomtaibhean air a bheil an t-ainm 'Small Bens'a -nis a bh' innte. An dèidh a' bhuidhneachaidh b' e LMS 14397 a bh' oirre agus lean i ann an seirbheis gur an deach a toirt a-mach à seirbheis sa Ghearran 1949. Dh'fhàg i an ionad-obrach leis an t-ainm 'Ben Nevis' ach ach b' fhada gus an deach seo atharrachadh. Rè a beatha bha a h-ainm cuideachd air a litreachadh 'Ben y-Gloe' agus 'Ben y'Gloe'.


text:
1861
MDCCCLXI
Tachartasan[deasaich | deasaich an tùs]
- 29 am Faoilleach, inbhe stàite do Kansas.
- 17 am Màrt - Aonadh na h-Eadailte.
- 1 an Giblean - Chaidh Bartolomé Calvo a thaghadh mar Cheann-suidhe Choloimbia.
- 12 an Giblean - Thòisich an Cogadh Catharra Ameireaganach.
- Lorg William Crookes is Claude Auguste Lamy gu neo-eisimileach tailium.
Breithean[deasaich | deasaich an tùs]
- 7 an Cèitean - Rabindranath Tagore, ann an Kolkata. Sgrìobhadair.
Bàsan[deasaich | deasaich an tùs]
- 29 an Giblean - José María Obando, ann an El Rosal. Neach-poileataigs à Coloimbia


text:
- TIOTAL
- Sligh'-uisge aig Cille Chuimein
- EXTERNAL ID
- PC_TAYLOR_GLENURQUHART_1
- ÀITE
- Cille Chuimein
- SGÌRE
- An Àird
- SIORRACHD/PARRAIST
- INBHIR NIS: Both Fhleisginn 's Obar Thairbh
- DEIT
- 2009
- LINN
- 2000an
- CRUTHADAIR
- Andrew Taylor
- NEACH-FIOSRACHAIDH
- Andrew Taylor
- AITHNEACHADH MAOINE
- 30073
- KEYWORDS
- canàl
lochan
slighean-uisge
glinn
còmhdhail
Tha an dealbh seo a' sealltainn shoithichean a' siubhal tro ghlasan a' chanàil ann an Cille Chuimein.
Tha Sligh'-uisge a' Ghlinn Mhòir a' ruith airson 60 mìle eadar Inbhir Nis agus A' Chorpaich faisg air A' Ghearsdan. Chaidh a dhealbh airson 's nach biodh aig soithichean-mara ri dhol air an turas chunnartach mu chuairt taobh a tuath na h-Alba tron Chaol Arcach. Tha 38 mìle dheth a' dol tro Loch Nis, Loch Omhaich agus Loch Lòchaidh agus 's e gearraidhean san t-slighe a th' anns an 22 mìle eile. Tha 29 glasan air an t-sligh'-uisge cuideachd.
Rinneadh a' chiad sgrùdadh anns na 1770an le Seumas Watt ach mu dheireadh thall thòisich an obair ann an 1803 a rèir phlanaichean le Tòmas Telford. Bha dùil an toiseach gum maireadh an obair 7 bliadhna agus gun cosgadh e £350,000 ach aig a' cheann thall mhair an obair 17 bliadhna agus chosg e £840,000. Nuair a dh'fhosgladh e, bha an doimhneachd aige 14 troighean an àite 20 agus mar sin rinneadh obair a bharrachd eadar 1844 agus 1847 gus an doimhneachd a mheudachadh.


text:
Shenzhen Kepuai photoelectric Technology Co., Ltd 'S e dìreach Dèanadair de fibre optic solais bathar bho 2008.
Feumaidh sinn a bhith iomadh bliadhna de dh'eòlas air taobh a-staigh a 'ghnìomhachais agus gu tric ag obair còmhla ri cuid de na as cliùitiche solais-dealbhaidh agus ailtirean anns an t-saoghal.
Le ar làidir dealbhadh agus innleadaireachd comasan agus ar luchd-obrach fiosraichte, tha sinn a bheil na goireasan a tha a 'dèanamh a h-uile de na stuthan againn san-taigh aig ar 20,000 troigh cearnagach ann Longgang sgìre Shenzhen, Sìona, bharrachd, tha a' bhùth ann an proformance Huaqiang Thuath airson luchd-dèiligidh 'stoidhle sgrùdadh . Tha ar fèin-earbsa thar a 'saothrachadh phròiseas air fad, chan e mhàin a' ciallachadh gun urrainn dhuinn a thoirt seachad na bu ghiorra phrìomh amannan air òrdughan na farpaisich againn, ach cuideachd a 'lasadh na siostaman a tha air a thàillearachd gus ar luchd-dèiligidh a' dearbh riatanasan.
Mar sin, a bheil thu a 'coimhead air a dh'obrachadh a-mach a' chasino le rionnag bhuaidh solais, a stàladh amar-snàmh le dathan solais ag atharrachadh, no a 'coimiseanadh aon-de-a-seòrsa Chandelier airson taigh-bìdh urrainn dhuinn a thoirt seachad fuasgladh gus coinneachadh ri ur feuman.


text:
- TIOTAL
- A' fosgladh an Raon-goilf, Caol Loch Aillse
- EXTERNAL ID
- HCD00751
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1920an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12448
- KEYWORDS
- raon-goilf
Sir Daniel Hamilton
fosgladh
Caol Loch Aillse
Thug Sir Daniel Hamilton, sealbhadair Oighreachd Bhaile Mac Ara is Loch Aillse, am fearann air Ploc A' Chaoil, a' coimhead thar a' Chaolais, dhan choimhearsnachd a chum raon-goilf a thogail. Chaidh seann bhothan ath-sgeadachadh is a chleachdadh mar thaigh-club airson an raoin, air a bheil naoi tuill
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Tobhta Bhail' an Eich (Balmelich), Craichidh
- EXTERNAL ID
- PC_LAGGAN_HERITAGE_CRATHIE_06
- ÀITE
- Craichidh
- SGÌRE
- Bàideanach
- SIORRACHD/PARRAIST
- INBHIR NIS: Lagan
- DEIT
- 2009
- LINN
- 2000an
- CRUTHADAIR
- Peter Scott
- NEACH-FIOSRACHAIDH
- Peter Scott
- AITHNEACHADH MAOINE
- 29196
- KEYWORDS
- croitean
croitearachd
bailtean croitearachd
bailtean fàs
tobhtaichean
San dealbh-chamara seo chithear tobhta ann an Craichidh, beagan mhìltean an iar air an Lagan ann am Bàideanach is Strath Spè. Tha iad den bheachd gur e Bail' an Eich a th' ann.
B' e Craichidh fear de na bailtean deireannach ann am Baideanach a chaidh fhàgail bàn san 20mh linn. Na laighe gu tuath air Abhainn Spè, aig beul Ghleann Marcaidh, bha uaireigin trithead teaghlach a' fuireach ann an Craichidh. Dh'fhalbh tòrr de na daoine às fada san 19mh linn, agus barrachd dhiubh sna 1920an.


text:
Sona
2007
Everything You See
Faclan aig Calum is Ruairidh Dòmhnallach
"Taobh cùl an dorais cha robh grian
Cha robh biadh is cha robh fìon"
Tha là' an t-saorach neist air tighinn
Mar tuil, mar eun air sgiath
"Cum a mach do shùil is èisd"
Tha tobar shaibhreas aig an fhèis
Ar clann an-diugh, le guth an dè
Gasgaich òg, le mire, le spèis
Sona 'dràsd' tha mi
'S mi gun uallach bhon a' ghreun
Linn ùr a' tighinn gu bi
'Mach à fàsach lom is tiorram
Tha i àlainn, tha i òrach
Tha i làidir, tha i bòidheach
An deasachadh mu dheireadh: 2a dhen Mhàrt 2014 13:03:41
© 2007 Chrysalis Music. Gan cleachdadh le cead.


text:
- TIOTAL
- A' cur uachdar ùr air a' Phrìomh Shràid, Caol Loch Aillse
- EXTERNAL ID
- HCD00747
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1930an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12444
- KEYWORDS
- pic-chlach
rathad ùr
rolair-smùide
baile
Prìomh Shràid
Caol Loch Aillse
carbadan
Tha dithis bhalach bheag a' coimhead on chabhsair fhad 's a tha uachdar pìc-chlach ga chur air a' Phrìomh Shràid ann an Caol Loch Aillse. Tha an rolair-smùide taobh a-muigh Taigh-òsta a' Chaoil, fear de na beagan thogalaichean a bh' anns a' Chaol mus tàinig an rèile ann an 1897
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Eideard VII ann an Stèisean Inbhir Garadh, An t-Sultain 1905
- EXTERNAL ID
- GB1796_RAILWAYSLIDES_02_472
- ÀITE
- Inbhir Garadh
- SGÌRE
- Loch Abar
- SIORRACHD/PARRAIST
- INBHIR NIS: Cill Mo Naomhaig
- DEIT
- 25 Sultain 1905
- LINN
- 1900an
- NEACH-FIOSRACHAIDH
- Taigh-tasgaidh is Gaileiridh Ealan Inbhir Nis
- AITHNEACHADH MAOINE
- 11654
- KEYWORDS
- rathaidean-iarainn
treanaichean
còmhdhail
stèiseanan dùinte
seann stèiseanan
rathaidean-iarainn duinte
loidhnichean duinte
Anns an deilbh seo, chithear Rìgh Eideard VII ann an Stèisean Drochaid an Aonachain agus e air turas don Ghàidhealtachd ann an 1905. Dh'fhuirich an rìgh ann an Loidse seilge Ghleann Cuaich air oighreachd Ghleann Garadh faisg air seo.
Thàinig iomadh duine gu oighreachd Ghleann Cuaich airson sealg, stalcaireachd an fhèidh agus iasgaich. Chailleadh Loidse Ghleann Cuaich fhèin sna 1950an nuair a thogadh dama dealan-uisge air Loch Cuaich a dh'àrdaich ìre an uisge 100 troigh
Bha Rathad-iarainn Inbhir Garadh agus Cille Chuimein a' ceangal Drochaid an Aonachain (air loidhne na Gàidhealtachd an Iar) agus Cille Chuimein. Chaidh an Achd a bha a' toirt cead an rathad-iarainn a thogail aontachadh ann an 1896 agus dh'fhosgail an loidhne anns an Iuchar 1903. Bha an loidhne air a h-obrachadh le Rathad-iarainn na Gàidhealtachd (Highland Railway) airson a' chiad còig bliadhna agus bho 1908 gus an do dhùin I ann an 1947 bha I air a h-obrachadh le Rathad-iarainn an NB (North British) agus a' chompanaidh a thàinig às a dèidh. Sguir seirbheisean luchd-siubhail ann an 1933.
Bha na stèiseanan a leanas air an loidhne: Drochaid an Aonachain (ceann-rèile), Geàrr-Lòchaidh, Àrd-ùrlar Inbhir Ghlaoidh, Inbhir Garadh, Obar Chaladair, Cille Chuimein, Cidhe Chille Chuimein.
Bha e san amharc gum b' e seo a' chiad pàirt de cheangal rèile eadar An Gearastan agus Inbhir Nis ach cha d' fhuair e na b' fhaide na Cille Chuimein air sgàth eas-aonta eadar Rathad-iarainn na Gàidhealtachd an Iar agus an NB air aon taobh agus Rathad-iarainn na Gàidhealtachd air an taobh eile.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Highland Photographic Archive


text:
Chan eil dad ceàrr le Mandarin ach…
Chan eil Mgr Allan na aonar gu mi-fhortanach. Leugh mi Blog an-raoir a tha dà-chànanach, Brezhoneg agus Fraingis, far a bheil an sgrìobhadair a-mach air àite anns a’ Bhreatainn bhig far a bheil an t-àrd-sgoil a-nis teagaisg Mandarin an àite Brezhoneg. Thuirt am blogadair:
‘Chan eil mi airson a chur sìos air an iomairt airson Mandarin a theagaisg. ‘S e cothrom culturach agus cànanach a th’ ann an sin: an dragh dhomhsa ge-tà gur e seòrsa dearbhadh air seòrsa dhùnadh cultarach air thusa-fhèin agus an àrainneachd mu thimcheall ort, dhùnadh a tha airidh air mion-sgrùdadh ach chan eil lighiche-inntinn a th’ annam.’
‘S e deagh bheachd a th’ ann an sin. Carson nach teagaisg beagan Mandarin anns a Bhreatainn bhig no sa Ghaidhealtachd ach chan eil na adhbhar airson a bhith tilgeil cultair na Gaidhealtachd dhan t-sitig. ‘Carson a tha sinn a’ caitheamh a leithid airgid air teagaisg Gàidhlig’, dh’ fhaighneachd Mgr Allan. Uill Mgr Allan, chan eil prothaid ri dhèanamh às a’ Ghàidhlig, prothaid ann an airgead, seadh tha thu ceart, ach tha toradh eile tighinn às, toradh a bhios seachad air do thuigsinn saoilidh mi.
Uill am bu chòir dhuinn a bhith leantainn a fheallsanachd carson nach cuir sin às a h-uile càil nach dèan airgead dhan coimhearsnachd? Abair àite àlainn a bhiodh againn nan robh sinn cho dàna!


text:
Acadamh Nàiseanta nan Saidheans
'S e comann fiosraichte agus acadamh nàiseanta nan Saidheans sna Stàitean Aonaichte a tha ann an Acadamh Nàiseanta nan Saidheans (Beurla: National Academy of Sciences).
Chaidh e a stèidheachadh ann an 1863 le Achd na Mòr-dhàil sna Stàitean Aonaichte. Dh'fhoillsich e a' chiad leabhar de Proceedings of the National Academy of Sciences (PNAS) ann an 1914.[1]
Cinn-shuidhe ainmeil[deasaich | deasaich an tùs]
- Albert Michelson (1923-1927)[2]
- Othniel Marsh (1883-1895)[3]
Iomraidhean[deasaich | deasaich an tùs]
- ↑ “Overview: NAS Mission”. Acadamh Nàiseanta nan Saidheans. Air a thogail 28mh dhen Lùnasdal 2017.
- ↑ “Albert Abraham Michelson”. Acadamh Nàiseanta nan Saidheans. Air a thogail 28mh dhen Lùnasdal 2017.
- ↑ “Othniel Charles Marsh”. Acadamh Nàiseanta nan Saidheans. Air a thogail 28mh dhen Lùnasdal 2017.


text:
- TIOTAL
- An t-Urr. Iain Mac Illeathain
- EXTERNAL ID
- HCD00768
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1930an; 1940an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12463
- KEYWORDS
- ministear
Iain Mac Illeathain
eaglais
Caol Loch Aillse
B' e ministear Eaglais Pharraiste Chaol Loch Aillse eadar 1910 gu 1946 a bh' anns an Urr. Iain Mac Illeathain. Tha Donnchadh mac a' Phearsain a' toirt cunntas air anns an leabhar aige 'Gateway to Skye' mar "a quiet, dignified, and scholarly bachelor with just sufficient trace of Highland accent to prove attractive to the visitor. He has been blessed with a rare fund of humour, a gift which, owing to his environment, he must necessarily restrain - especially in the pulpit." Chaidh leth-iubailidh a' mhinisteir a chomharrachadh còmhla ri muinntir na parraiste aige air an 20mh den Ògmhios 1935
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
£12.95 UK & EU (inc. VAT) £10.79 US & Rest of World
Dr Angus MacDonald
Maidean Dubh' an Donais
[SKYECD50] - 4 in Stock
A long-awaited second solo album by one of the world's best pipers. The repertoire is largely traditional with several entirely new compositions of his own and of his brothers, Allan and lain. With some accompaniment on some tracks.
Disk 1 : Angus MacKinnon of Eigg; MacBeth’s Strathspey; Stornoway Castle, Dh’ith na Coin na Maragan; Reel of Tulloch; Muileann Dubh; Cailleach Liadh Ratharsair, The Air Tune; Fàg a’ Phìob Bhochd; The Hawk, Murachadh Thobha Churraig Dhuibh; Maighdeanan a’ Choire Dhuibh; Cur na Gobhair às a’ Chreig; Chuckie MacLellan’s Reel, Roderick MacDonald’s Strathspey; CBCs Glen and Carl; MacFarlane’s Rant; Ciaran Tourish, John MacFadyen of Melfort; Dora MacLeod; The Little Cascade, Con Cassidy’s; An Ath Bhanais; Jimmy Ward’s Jig; Nighean na Caillich, A Thearlaich Òig a’ Chuailein Chiataich; Fear a’ Choire; Mànus Mòr na Guaille; Fìre Faire, Essan Cottage; The St Valery Pipes; Coinneach air an Stiùir, Highland Harry; Back of the Change House; Dan J Campbell’s Reel; Stumpie, Luinneag Mhic Leòid; Chloe’s Passion; Co Ni Mire ri Màiri; Highland Jig, Kantara to El Arish; Ewe With The Crooked Horn; Sandy Cameron; The Flaggon, Òran Mòr Mhic Leòid; Maidean Dubh’ an Donais; Nach Dannsadh am Ministear, Buntata’s Sgadain; Jonnie Sullivan’s Reel; Sir Ronald MacDonald’s Reel; Mary MacDonald’s Reel, Fr Eugene’s Welcome to Cape North; Goose Cove; Larry and Eleanor Parks, The Maids in the Green; Bill Lamey’s Jig; Connaughtman’s Rambles, Dhanns i Leam, a Mhaighdeann Bhrèagha; South Uist Golf Club; A-null Thar nan Eileanan Dh’ Ameireagaidh Gun Tèid Sinn or Over The Isles To America; The Lads of Mull


text:
- TIOTAL
- 'Stòras Uibhist'
- EXTERNAL ID
- AB_LL_ANGUS_PETER_CAMPBELL_03
- DEIT
- 2008
- LINN
- 2000an
- CRUTHADAIR
- Angus Peter Campbell
- NEACH-FIOSRACHAIDH
- Am Baile
- AITHNEACHADH MAOINE
- 1257
- KEYWORDS
- bàrdachd
bàird
claistinneach
cruthan-tìre litreachais
Chaidh an rann 'Stòras Uibhist' a sgrìobhadh le Aonghas Pàdraig Caimbeul. Tha e air a leughadh an seo leis an ùghdar.
(Rannan beag a sgrìobh mi do mhuinntir Uibhist aig Ceòlas 2006, nuair a dh'iarr Iain Dòmhnallach (Gleann Ùig) pìos bàrdachd orm mu Thilleadh an Fhearainn.)
Uibhist chùbhraidh nan dàn,
Èist le bàrdachd ar bilean,
Tha ar saorsa air fàir',
Tha ar machraichean leinne.
A' Bheinn Mhòr tha cho àrd
Na samhla a-nise
Gum buin i dhan àit',
'S an t-àite dhuinn uile -
He-hò-rò, abair là,
Tha ar stòras air tighinn!
Chan e stòras an àit'
Dìreach machraichean Uibhist;
Chan e'n stòras as àird'
An rud a chì sùil san innis -
Chan e 'n talamh a-mhàin
A shealbhaich sibh uile
Ach eachdraidh is òrain
Is bàrdachd nam buillean -
He-hò-rò, abair là,
Tha ar stòras air tighinn!
Bha àm ann, a chàirdean,
Nuair a bhuineadh e uile
Do Lady Chathcart
Agus Iain Gòrdan à Cluny;
'S bha àm ann na b' fhèarr,
Fo Chlann Raghnaill nam filidh,
Ach thàinig fuadach is fòirneart
Is bodhdainn is milleadh -
He-hò-rò, abair là,
Tha ar stòras air tighinn!
Ach than linn ùr air fàire,
'S tha mhadainn air tighinn,
'S ann dhuibhse a-nist
A bhuineas Uibhist nam Filidh:
Dèanaibh dàn dheth, is òran,
Is pìobaireachd cuideachd -
Dèanaibh danns' dheth, is ùrnaigh:
Mo mhìle beannachd air Uibhist!
Rugadh Aonghas Pàdraig Caimbeul ann an 1952 aig crois rathaid far a bheil Baghasdal a Deas a' coinneachadh an rathaid mhòir o dheas gu tuath eadar Dalabrog is an Lùdag. 'S dòcha gun do tharraing e a chiad anail fo shùil fhaiceallach an Dr Alasdair MacIllEathain, agus ma tharraing, thàinig e a-steach don t-saoghal fo stiùir litreachais nas treasa na bh' aig a' mhòr-chuid, ach chan urrainn dha a bhith cinnteach. Rinn e 'eilthireachd' don Òban dhan àrd-sgoil an sin agus dh'fhàs an ùidh aige ann an litreachas, le brosnachadh o thidsear na Beurla aige, Iain Crichton Mac a' Ghobhainn.
An dèidh dha oideachadh fhaighinn aig Oilthigh Dhùn Èideann, thog e dreuchd na neach-naidheachd. Tha e air sgrìobhadh don West Highland Free Press agus do Thelebhisean Grampian agus don BhBc. Fhuair e an dreuchd mar Sgrìobhaiche aig Sabhal Mòr Ostaig ann an 1990, agus dh'fhoillsich e a chiad cruinneachadh de bhàrdachd ann an 1992. Dh'fhuirich e ag obair ann an SMO gu ruige 2000, a' sgrìobhadh barrachd bàrdachd agus cuideachd nobhailean chloinne. Ann an 2001 choisinn e an crùn mar bhòrd aig Mòd a' Chomuinn Ghàidhealaich, agus ann an 2003 choisinn e Caidreachas Sgrìobhaidh Iain Crichton Smith. Ann an 2007 bha e ann an 'Seachd: The Inaccessible Pinnacle', a' chiad fhilm slàn Gàidhlig a rinneadh san latha an-diugh.
Tha Aonghas na fhìor sheanchaidh na Gàidhlig, le blas na bàrdachd agus fèisteas na dhòigh ìnnsidh. Bha buaidh mhòr aig ionad a bhreith, agus aig na cruthan tìre far na dh'fhàs e suas, air Aonghas Pàdraig, a' leantainn traidisean bàird ainmeil Gàidhlig eile, Somhairle MacIllEathain.


text:
- TIOTAL
- Leabhar Cuibhreannan Connaidh MH 5939276
- EXTERNAL ID
- PC_WD_WS_018
- ÀITE
- Neo-iomchaidh
- LINN
- 1970an
- NEACH-FIOSRACHAIDH
- Am Baile agus Luchd-rannsachaidh a' Chogaidh
- AITHNEACHADH MAOINE
- 30239
- KEYWORDS
- cuibhreann
cuibhreannachadh
bileag
comharran
Chaidh leabhraichean chuibhreannan coltach ris an fhear seo, fhoillseachadh le riaghaltas Bhreatainn gus cuideachadh leis a' ghainnead de pheatrail a bh' ann ri linn smach-bhann air ola ann an 1973 nuair a chuir Comann Dùthchannan na h-Ola (OPEC) bacadh ola air na dùthchannan a bha air a bhith a' toirt taic do Israel aig àm a' chogaidh Arab-Israel Yom Kippur. Chaidh leabhraichean chuibhreannan a thoirt a-mach a rèir cumhachd agus meud einnsein. Chaidh an leabhar seo a thoirt a-mach airson càr le einnsean 1101-1500 cc (10-13 hp).
Chaidh an leabhar chuibhreannan seo a thoirt seachad le Uilleam Shand à Inbhir Narann


text:
Dàn na Sgoil Eòlais
Nochd beachd gum bu chòir do thasglann Sgoil Eòlais na h-Alba a bhith air a cumail ann an àite a bhuinneas don rìoghachd far am biodh e comasach do dhaoine tadhail oirre gus na th' ann fhaicinn dhaibh fhèin.
Thàinig am beachd bho Mhòrag NicLeòid, a chuir iomadach bliadhna seachad ag obair don Sgoil Eòlais.
Tha draghan air èirigh mu na dh'fhaodadh a bhith an dàn don chruinneachadh luachmhor, a thòisich bho chionn còrr is 60 bliadhna, leis gu bheil Oilthigh Dhùn Èideann airson Roinn na Ceiltis agus Eòlas na h-Alba a ghluasad gu togalach ùr, còmhla ri roinnean eile.
Tha i an-dràsta stèidhichte air Ceàrnag Sheòrais ann an Dùn Èideann.
Gàidhlig 's a' Bheurla Ghallda
Tha an cruinneachadh a' gabhail a-steach chlàraidhean beul-aithris a chaidh a chruinneachadh bho iomadach sgìre ann an Alba, nuair a bha eòlas air beul-aithris fhathast cumanta.
Nam measg tha iomadach òran Gàidhlig, agus clàraidhean den fheadhainn mu dheireadh a bhruidhinn cuid de dhual-chainntean na Gàidhlig, gu h-àraid dual-chainntean Tìr Mòr.
Tha sin a thuilleadh air mòran beul-aithris ann an diofar dhual-chainntean den Bheurla Ghallda.
B'e Calum Mac Gill-Èain, bràthair Shomhairle am bàrd, a thòisich an cruinneachadh, còmhla ri Seumas Mòr MacEanraig (Hamish Henderson).
"Chan eil mi a' smaoineachadh gu bheil daoine cho eòlach air, tha mi a' smaoineachadh, 's a bu chòir dhan rìoghachd a bhith," thuirt a' Bh.Ph. NicLeòid.
"Tha an-dràsta seinneadairean a' dèanamh tòrr feum de Thobar an Dualchais a tha ceangailte ri Sgoil Eòlais na h-Alba.
"Tha mi gu mòr den bheachd gur e àite a bhuinneadh dhan rìoghachd air fad a bu chòir a bhith ann an Sgoil Eòlais na h-Alba.
"Le bhith ag ràdh sin, cha bhiodh i ann thuige seo mur a b'e gun robh an oilthigh air a gabhail os làimh an toiseach.
"Ach nuair a thòisich teagasg suas gu ìre PhD, dh'atharraich cùisean gu mòr.
"Tha mise a' smaoineachadh gum biodh e math nam biodh an cruinneachadh ann an àite mar a tha Leabharlann Nàiseanta na h-Alba.
"Chan iarrainn gum biodh e ann am bad sam bith eile ach ann an Dùn Èideann, on a tha eachdraidh aige ann an Dùn Èideann," thuirt i.


text:
Dithis a dhìth ann an Inbhir Nis
Tha Poilis na h-Alba a' sireadh fiosrachaidh mu dhithis a tha a dhìth ann an Inbhir Nis.
Chaidh Seumas Callaghan, 58, fhaicinn mu dheireadh aig mu 3:00f Dimàirt air an Àrd-Shràid ann an Inbhir Nis.
Tha e geal, mu chòig troighean 's ochd òirlich de dh'àirde le falt liath.
Bha seacaid dhìonach le dath olive air, jeans gorm agus botannan coiseachd.
Tha na Poilis cuideachd a' sireadh fiosrachaidh mu Zenon Szymocha, 53, 's dùil gum faodadh e cuideachd a bhith ann an Inbhir Nis.
Tha e tapaidh le falt liath agus geal, agus aodann dearg air.
Tha na Poilis ag iarraidh air duine aig a bheil fiosrachadh mu dhuine seach duine aca fònadh thuca air an àireamh-fòn 101.


text:
11 am Màrt
'S e 11 am Màrt an 70mh latha dhen bhliadhna a rèir a' Mhìosachain Ghriogaraich (71mh ann am bliadhna-leum). Tha 295 latha air fhàgail gus deireadh na bliadhna.
Susbaint
Tachartasan[deasaich | deasaich an tùs]
- 1928 - Rinn Han Hollander, chraoladair ball-coise, a' chiad aithris beò ann an geama ball-coise eadar-nàiseanta eadar na Tìrean Ìsle agus a' Bheilg.
Breithean[deasaich | deasaich an tùs]
- 1916 - Arailt MacUilleim, ann an Huddersfield. Fear-poileataigs à Sasainn.
- 1916 - Edward Heath, ann an Kent. Fear-poileataigs à Sasainn.
- 1967 - John Barrowman, actair Albannach à Mount Vernon, Glaschu, Alba.
Bàsan[deasaich | deasaich an tùs]
- 1955 - Alexander Fleming, bith-eòlaiche Albannach a lorg penicillin.
- 2002 - James Tobin, eaconamaiche às na Stàitean Aonaichte.


text:
Buidheann-riaghlaidh air fàire sna h-Eileanan Siar?
Tha comhairlichean an SNP anns na h-Eileanan an Iar am beachd feuchainn ri buidheann-riaghlaidh a stèidheachadh air a' Chomhairle ùir.
Ged nach eil mòr-chuid aca dhaibh fhèin, tha iad an dòchas gum biodh comhairlichean eile deònach obrachadh còmhla riutha.
Tha mì-chinnt mhòr ann mu cò gheibh cuid de na dreuchdan àrda air a' Chomhairle, agus grunn den fheadhainn a bha roimhe anns na dreuchdan as cudromaiche gun tilleadh chun na Comhairle san taghadh.
Chan eil boireannach sam bith am measg nan comhairlichean a chaidh a thaghadh.
'S iad buill neo-eisimeilich as motha a th' air a' Chomhairle, le 23 buill.
Tha an SNP air an dàrna buidhinn as motha, le 7 buill.
Airson a' chiad uair riamh chaidh aon bhall Tòraidheach a thaghadh dhan Chomhairle.


text:
Uard fosgailte a-rithist
Dh'fhosgail uard meidigeach 2 aig Ospadal nan Eilean ann an Steòrnabhagh as ùr do dh'euslaintich agus luchd-tadhail.
Dhùin an uard an t-seachdain seo chaidh is dragh ann gun robh Noro-bhìoras ma sgaoil ann.
Thàinig fios bho Bhòrd Slàinte nan Eilean Siar ge-tà, nach eil duine as ùr air comharran tinneas dìobhairt a nochdadh.
Thuirt am Bòrd nach deach cùisean de Noro-bhìoras a dhearbhadh anns na h-Eileanan an Iar am bliadhna, ach gun robh cuid air Uard 2 aig an ospadal a' fulang le dìobhairt agus a' bhuineach bho chionn ghoirid.
Chaidh an uard a dhùnadh gus stad a chur air a sin sgapadh.
Dh'innis am Bòrd cuideachd gu bheil iad air na h-uairean tadhail airson an uard atharrachadh - faodar tadhal air euslaintich eadar 15:00 is 16:00 agus eadar 19:00 is 20:00.


text:
Port-adhair Bharraigh ga mholadh
Chaidh Port-adhair Bharraigh ainmeachadh sa cheathramh àite air liosta de na puirt-adhair as fheàrr air an t-saoghal.
Rinn Barraigh a' chùis air puirt-adhair leithid St Maarten sa Charribean agus LAX anns na Stàitean Aonaichte.
Ach bha e air dheireadh air port-adhair Mhalta, a bha sa chiad àite, agus Queenstown ann an New Zealand.
Seo an t-siathamh bliadhna sreath chèile a chaidh Port-adhair Bharraigh ainmeachadh sa liosta dhan deich.
Chaidh an bhòt a chumail leis a' chompanaidh 'PrivateFly' far an do bhòt còrr is mìle duine.
Thuirt fear dhe na britheamhan Adam Twidell gur e cothrom sònraichte a th' ann a bhith air plèana nuair a laigheas e air an tràigh agus gur e deagh dhòigh a th' ann gus tighinn dha na h-Eileanan an Iar ann an Alba.


text:
Tha prògram CCISO EC-Comhairle air dearbhadh a bhith a 'stiùireadh phròifeiseantaich tèarainteachd fiosrachaidh air feadh an t-saoghail. Chuir buidheann bunaiteach de luchd-gnìomh tèarainteachd fiosrachaidh aig àrd ìre, Bòrd Comhairleachaidh CCISO, le bhith a 'stèidheachadh bunait a' phrògraim agus a 'mìneachadh an t-susbaint a bhiodh air a chòmhdach leis an deuchainn, a' bhuidheann eòlais, agus an trèanadh. Chuir cuid de bhuill a 'Bhùird ris mar ùghdaran, feadhainn eile mar sgrìobhadairean deuchainn, feadhainn eile mar sgrùdaidhean gealltanas càileachd, agus fhathast feadhainn eile mar luchd-trèanaidh. Chaidh gach earrann den phrògram a leasachadh leis an fheadhainn a tha ag amas air CISO agus tha iad a 'coimhead air an eòlas a th' aig luchd-proifeiseanta sàr-ghluasadach a ghluasad dhan ath ghinealach anns na raointean as cudromaiche ann an leasachadh agus cumail suas prògram tèarainteachd fiosrachaidh shoirbheachail. Tha an CISO Deimhnichte (CCISO ) a 'chiad de na prògram trèanaidh is teisteanais a tha ag amas air gnìomhaichean tèarainteachd fiosrachaidh aig ìre àrd a chruthachadh. Chan eil CCISO a 'cuimseachadh gu h-iomlan air eòlas teignigeach ach air cleachdadh phrionnsapalan riaghladh tèarainteachd fiosrachaidh bho thaobh stiùiridh riaghlaidh. Chaidh am prògram a leasachadh le bhith a 'cumail CISO airson CISO a tha an-dràsta agus a tha ag iarraidh. Gus suidhe airson deuchainn CCISO agus a' cosnadh an teisteanais, feumaidh oileanaich coinneachadh ri riatanasan bunaiteach CCISO. Faodaidh tagraichean nach eil fhathast a 'coinneachadh ri riatanasan CCISO ach le ùidh ann an riaghladh tèarainteachd fiosrachaidh leantainn air teisteanas Riaghladh Tèarainteachd Fiosrachaidh EC-Council (EISM).
an dùil luchd-èisteachd
Tha CCISO air an dearbhadh ann an eòlas agus eòlas air na raointean CISO a leanas:
Riaghladh (Poileasaidh, Laghail & Gèilleadh)
Rianachd Riaghlaidh IS agus Stiùireadh Sgrùdaidh (Pròiseactan, Teicneòlas & Obrachaidhean)
Stiùireadh - Pròiseactan agus Obrachaidhean
Prìomh Chomasan Tèarainteachd Fiosrachaidh
Dealbhadh Ro-innleachdail & Ionmhas
Leudachadh a 'Chùrsa Fad: Làithean 5
Domain 1: Riaghladh (Poileasaidh, Laghail is Gèilleadh)
Prògram Riaghlaidh Tèarainteachd Fiosrachaidh
A 'mìneachadh Prògram Riaghladh Tèarainteachd Fiosrachaidh
Gèilleadh Riaghlaidh is Laghail
Rianachd Cunnairt
Domain 2: IS Rianachd Riaghlaidh agus Stiùireadh Sgrùdaidh
A 'dealbhadh, a' cleachdadh, agus a 'stiùireadh smachd tèarainteachd
Tuigsinn seòrsachan agus amasan smachd tèarainteachd
Frèam-obrach gealltanas smachd a chuir an gnìomh
A 'tuigsinn pròiseas stiùireadh sgrùdaidh
Domain 3: Stiùireadh Prògram & Tèarainteachd
Dleastanas an CISO
Pròiseactan tèarainteachd fiosrachaidh
Amalachadh riatanasan tèarainteachd ann am pròiseasan obrachaidh eile (riaghladh atharrachadh, smachd tionndadh, ath-thilleadh tubaist, msaa)
Gus an deuchainn a shuidhe, feumaidh tu còig bliadhna de eòlas riaghlaidh IS a bhith agad anns gach aon de na h-àrainnean 5 CCISO air an dearbhadh tro iarrtas taghte deuchainn
Aon uair 's gu bheil an tagradh air aontachadh, thèid stiùireadh airson ceannach bileag Pearson VUE a thoirt a-mach. Tha an roghainn aig tagraichean nach eil a 'coinneachadh ris na riatanasan sin suidhe airson an deuchainn Manaidsear Tèarainteachd Fiosrachaidh EC (IS | ISM) aig a' Chomhairle mar phàirt den Phrògram Com-pàirteachais CCISO.


text:
Fhuair sinn Sanas Naidheachd bho Taic/CNSA agus seo e:
Cathraiche TAIC ag iarraidh deasbad poblach le Ceannard Bhòrd na Gàidhlig
Tha Cathraiche TAIC, Alasdair MacMhaoirn, ag iarraidh air Ceannard Bhòrd na Gàidhlig, Iain Aonghas MacAoidh, deasbad poballach a dhèanamh air maoineachadh TAIC. Tha Bòrd na Gàidhlig airson 100% den mhaoineachadh a tha iad a’ toirt dha TAIC a thoirt air falbh, agus na buidhnean a tha a-nis fo TAIC a ghabhail thairis. Tha an co-dhùnadh air càineadh làidir fhaighinn an dà chuid bho phàrantan is eile ann an Alba fhèin, agus bho eòlaichean eadar-nàiseanta air feadh an t-saoghail. Gu ruige seo, cha tug Bòrd na Gàidhlig seachad adhbhar sam bith a th’ air cùl a’ cho-dhùnaidh aca.
Thuirt an t-Ollamh MacMhaoirn, “Gu ruige seo, cha d’ fhuair mi-fhìn no am bòrd againn mìneachadh soilleir mun cheum seo. Dh’ fheuch mi bruidhinn ris a’ Bhòrd aca leò fhèin agus chaidh mo dhiùltadh, thàinig Iain Aonghas MacAoidh dha Bòrd TAIC ach cha tug e seachad mìneachadh sam bith , dh’iarr mi orra tìde a barrachd airson gnothaichean a dhèanamh gu cothromach agus chaidh mo dhiùltadh. ‘S e ceum air ais a th’ ann, agus ceum a bhios a’ cur leasachadh na Gàidhlig ann an cunnart. Tha TAIC a’ riochdachadh phàrantan, agus gu ruige seo ‘s iad na pàrantan agus luchd-iomairt a phut leasachadh na Gàidhlig air adhart bho thùs. Càit robh na daoine a tha a-nis os cionn Bhòrd na Gàidhlig anns na bliadhnaichean dhen t-sabaid sin? Agus a-nis tha iad airson làimh an uachdair fhaighinn! Mar chathraiche TAIC, chan eil ach an aon slighe romham, agus ‘s e sin a bhith a’ toirt solas an là air na iad a’ dèanamh air cùl dhorsan dùinte. Air an adhbhar sin, tha mi ag iarraidh air Iain Aonghas MacAoidh a’ chùise a dheasbad gu poballach, ro dheireadh a’ Ghearrain, aig a’ chàr as fhaide.“


text:
- TIOTAL
- Mac an Tòisich
- EXTERNAL ID
- QZP40_82_VOLII_P015
- DEIT
- 1845
- LINN
- 1840an
- CRUTHADAIR
- Robert R McIan
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 30833
- KEYWORDS
- èideadh Gàidhealach
cinnidhean
eachdraidh chinnidhean
tachartasan chinnidhean
tartain
"Chaidh "The Clans of the Scottish Highlands" le Seumas Logan fhoillseachadh mar chuimhneachan ceud bliadhna air Ar-a-mach nan Seumasach ann an 1745. Bha e dealbhaichte le Raibeart R MacIain.
Tha an t-ainm Mac an Tòisich a' ciallachadh mac an an duine air thoiseach no mac a' chinn-chinnidh. A rèir aithris b' e bun a' chinnidh Seathanach, dàrna mac Dhonnchaidh MhicDhubhaich, Iarla Fìobha, a bhuineadh do theaghlach rìoghail Dhail Riada. Chuidich Seathanach Calum IV gus ar-a-mach ann am Moireibh a chur sìos ann an 1160 agus mar dhuais airson a dhìchill fhuair e fearann ann am Peitidh agus rinneadh e na Chonstabal air Caisteal Inbhir Nis. Ann an 1291 phòs Aonghas, 6mh ceann-cinnidh Cloinn an Tòisich, Eubha, ban-oighre Cloinn Chatain ann an Loch Abar. Thàinig Clann Chatain gu bhith na co-chaidreachas fhuasgailte air a stiùireadh le cinn-chinnidh Cloinn an Tòisich, ged a bhiodh Clann a' Phearsain uaireannan a' cur an aghaidh an còir-san air a' cheannas.
Thug Clann an Tòisich taic do Raibeart Bhrus, gu h-àraidh san t-sabaid an aghaidh nan Cuimeineach. Bha iad cuideachd an sàs ann an connsachaidhean le Iarlan Mhoireibh agus Hunndaidh, agus le na Camshronaich, Clann Dòmhnaill na Ceapaich, agus na Gòrdanaich. Bha iad a' sabaid airson A' Ghreumaich Mhòir (Montrose) 's e toirt taic do Theàrlach 1 agus mhair iad dìleas do chùis nan Seumasach ann an 1715 nuair a bha iad a' sabaid fo Cheannard-feadhna Mac an Tòisich Bhorluim. Nuair a chaidh an t-ar-a-mach sin a chur sìos, chaidh mòran de Chlann an Tòisich a ghiùlan a dh'Aimeireaga. Nuair a thàinig am Prionnsa Teàrlach a dh'Alba ann an 1745, bha an ceann-cinnidh a' toirt seirbheis ann an rèisimeid an riaghaltais ach thog a bhean fir airson arm a' phrionnsa. Bha Ruaig na Mòidh an urra ris a Bhana-mhorair Anna; theich 1500 de dh'fheachd an riaghaltais 's iad air am mealladh le grunnan de na searbhantan aice. Dh'fhuiling Clann an Tòisich gu mòr aig Cùl Lodair ged-tà agus na dhèidh.
Ann an 1938, an dèidh bàs an 28mh Chinn-chinnidh, chaidh ceannasan Cloinn an Tòisich agus Cloinn Chatain a sgaradh. 'S ann ann an Taigh Mòr na Mòidh faisg air Inbhir Nis a tha cathair ceann-cinnidh Cloinn an Tòisich an-dràsta"


text:
Mì-thoileachas sna Hearadh mu sheirbheis dotair
Chuala coinneamh phoblach anns na Hearadh oidhche Luain gur iad dotairean a tha stèidhichte ann an Steòrnabhagh a bhios a' toirt seachad cùraim-shlàinte taobh a-muigh nan uairean àbhaisteach ann an Ceann a Tuath na Hearadh.
Tòisichidh sgeama-pileat air an ath-mhios a mhaireas trì mìosan uile gu lèir.
Tha cuid anns an sgìre ge-tà, mì-thoilichte mu na tha san amhairc.
"Saoilidh mi gur e seann daoine as motha a bhios a' cur oighreachd mhòir air seo," thuirt Cathraiche Comhairle Coimhearsnachd Cheann a Tuath na Hearadh Iain MacLeòid.
"Roimhe cha robh aca ach am fòn a thogail, 's nuair a gheibheadh iad NHS 24, chuireadh iad fios chun an dotair aca fhèin, is thigeadh an dotair aca fhèin a choimhead orra.
"Cha bhi sin a' tachairt a-nis. 'S e dotair an Ospadal Steòrnabhaigh a bhios iad a' bruidhinn ris.
"Mar sin nì iadsan a-mach am feum iad a dhol gu Ospadal Steòrnabhaigh.
"Niste chaidh a' cheist a thogail, dè mu dheidhinn daoine nuair nach robh càr aca no inneal a bheireadh dhan ospadal iad.
"Chuireadh am Bòrd-Slàinte an uair sin tacsaidh air dòigh a bheireadh a dh'Ospadal Steòrnabhaigh iad mura biodh iad comasach iad fhèin fhaighinn ann.
"Saoilidh mise nach biodh sin ro mhath do sheann daoine a' siubhail cho fada.
"Tha daoine, mar a bha mi a' cluinntinn a-nochd, anns an ionad dotair sa cheann a tuath, a tha a' fuireach an ceann a deas na Hearadh.
"'S e ùine gharbh a tha sin a' dol a dh'Ospadal Steòrnabhaigh, far an-dràsta a thigeadh dotair a choimhead orra."


text:
- TIOTAL
- Iarrtas chun Bhùth-chungadair airson cungaidh leighis airson tinneas
- EXTERNAL ID
- Z_HCD_DOC_0018
- ÀITE
- Gleann Seile, Drochaid Sheile
- SGÌRE
- Taobh an Iar Dheas Rois
- SIORRACHD/PARRAIST
- ROS: Gleann Seile
- DEIT
- 1924
- LINN
- 1920an
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 7400
- KEYWORDS
- litir
bùth-chungadair
Stèidhich Donnchadh Mac a' Phearsain a' bhùth-chungadair ann an Caol Loch Aillse ann an 1912, agus chan e a-mhàin gun robh e a' reic stuthan co-cheangailte ri obair chungadair mar bruisean-fhiaclan is siampù ach fiosrachadh mu thurasachd, cairtean-puist agus bathar togail-deilbh chamara.
Mar a chithear an seo, gheibhear chungaidhean bheathaichean on bhùth cuideachd. Bhathar ag iarraidh air Mac a' Phearsain obair lighiche bheathaichean a dhèanamh agus cungaidh airson cù tinn a mholadh
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Skye and Lochalsh Archives


text:
Ceistean mòra mu Sheirbheis na Slàinte
Tha aithisg bho Bhuidheann Sgrùdaidh na h-Alba air ceistean mòra a thogail mu NHS na Gàidhealtachd.
Tha an aithisg ag ràdh gun tàinig àrdachadh de mu 40% air na tha iad a' cosg air seirbheisean prìobhaideach.
Tha am bòrd slàinte an crochadh air sàbhalaidhean airgid nach eil maireannach barrachd na bòrd eile ann an Alba, agus tha iad cuideachd aig bonn na liosta a thaobh amannan feitheamh.
Thuirt an luchd-sgrùdaidh gu bheil cùisean a' sìor fhàs doirbh dhan NHS air feadh Alba, leis cho teann 's a tha an t-airgead airson na seirbheis.
Tha Riaghaltas na h-Alba a' cumail a-mach gu bheil iad a' dèanamh an dìcheall adhartas a thoirt air an NHS, a dh'aindeoin gearradh san taic-airgid bho Westminster.
Tha an aithisg ag ràdh ge-tà, nach urrainn dha na bùird slàinte cumail ris an aon ìre de sheirbheis ma leanas an suidheachadh a th' ann an-dràsda.
NHS na h-Alba
A rèir na h-aithisg, chan eil an NHS ann an Alba a' coileanadh an amasan a thaobh ùine feitheimh do dh'euslàintich.
Tha Buidheann Sgrùdaidh na h-Alba ag ràdh gur dòcha gun tig air Riaghaltas na h-Alba an amas a th' aca air ùine feitheamh atharrachadh, leis gu bheil tuilleadh uallach a' tighinn air an t-seirbheis.
Tha an aithisg a' nochdadh gu bheil NHS na Gàidhealtachd beagan is £12m gann air an airgead a tha a dhìth orra sa bhliadhna.
Nochd an aithisg cuideachd gur e NHS nan Eilean Siar an aon Bhòrd Slàinte san dùthaich nach do rinn sàbhalaidhean mar a bha còir an-uiridh.
Leis an uallach a th' air Seirbhis na Slàinte a' fàs, tha a' bhuidheann sgrùdaidh ag ràdh gur dòcha gum feum prìomh amasan an NHS atharrachadh.
Targaidean
A dh'aindeoin oidhirpean mòra, cha do choilean an NHS ach trì a-mach às na naoi targaidean aca mu amannan feitheamh an-uiridh.
Cha deach aca a-riamh air barantas gum faigh euslaintich leigheas taobh a-staigh 12 seachdain a choileanadh.
Tha Buidheann Sgrùdaidh na h-Alba ag ràdh gu bheil Seirbheis na Slàinte fo chuideam mhòr, le sluagh a tha a' fàs nas sine agus barrachd tinneasan nam measg.
Tha mar a tha buidseat na roinne air fuireach cha-mhòr aig an aon ìre fad ceithir bliadhna cuideachd air a bhith na dhùbhlan.
Tha an t-Àrd-Neach-Sgrùdaidh ag ràdh gur dòcha gum feum Riaghaltas na h-Alba gluasad air falbh bho shiostam de thargaidean, airson leigeil leotha atharrachaidhean mòra a chur an sàs.


text:
Misneachd dha na Leòdhasaich
Rinn Camanachd Leòdhais toiseach-tòiseachaidh math dha seusan ùr na h-iomain le buaidh air Loch Carrann ann an geama càirdeil.
Chaidh an geama a ghluasad à Loch Carrann dhan phàirc phlastaig aig Acadamaidh Allt a' Mhuilinn ann an Inbhir Nis air sgàth droch shìde.
Mar thoradh air a' phàirc bhig, chluich na sgiobaidhean le deichnear air gach taobh.
Tha e coltach nach do chuir sin maill sam bith air na Leòdhasaich.
Tadhal
'S iad a chaidh air thoiseach às dèidh 18 mionaidean, Scott MacLeòid òg leis an tadhal.
Ged a fhreagair Loch Carrann le tadhal dhaibh fhèin, ghabh na Leòdhasaich làmh an uachdair a-rithist is Dòmhnall MacLaomainn le tadhal gus an cur air thoiseach 2-1.
Nochd MacLeòid an uair sin san dàrna leth le tadhal eile is ged a thill na Carrannaich le tadhal eile, chrìochnaich an geama 3-2 dha Leòdhas.
Ged nach robh ann ach geama càirdeil, bidh na Leòdhasaich glè riaraichte is seo a' chiad turas a-riamh a rinn iad an gnothach air Loch Carrann, cluba a bha bho chionn beagan bhliadhnaichean sa Phrìomh Lìog.
Fliuch
Dh'fhàg an t-sìde fhliuch nach deach uimhir de gheamaichean càirdeil air adhart 's a bha dùil Disathairne.
Am measg an fheadhainn eile a chaidh air adhart, chrìochnaich Loch Abar is Cill Mhàillidh co-ionnan 4-4.
Thug Baile a' Chaolais droinneadh 8-0 air Gleann Urchaidh is bha buaidh chofhurtail aig Camanachd an Obàin air Inbhir Aora, 5-0.
Leanaidh deasachadh nan sgiobaidhean Disathairne seo tighinn is an seusan fhèin a' tòiseachadh air 5mh am Màrt.
Cha bhi geama ann eadar Uibhist is Leòdhas ge-tà, is an geama sin a-nise air a chur dheth.


text:
Taigh Inbhir Iù fosgailte
Dh'fhosgail Taigh Inbhir Iù air Taobh Siar Rois dhan phoball 'son a' chiad uair a-riamh às dèidh deich mìosan de dh'obair-càraidh.
Tha an taigh stèidhichte ann an Gàraidhean ainmeil Inbhir Iù.
Chaidh a thogail anns na 1930an le Màiri Sawyer, nighean Osgood MhicChoinnich, a bha air na gàraidhean a stèidheachadh anns na 1860an.
Ged a bha na gàraidhean a' tàladh luchd-tadhail bho chionn fhada, cha robh an taigh fosgailte.
Air a' cheann thall bha an togalach ann an droch staid.
Leasachadh
Chaidh £2m a chosg air obair-leasachaidh thairis air deich mìosan.
Bha e na dhùbhlan dhan luchd-togail, ach tha iad a-nise air an taigh a chur air ais cha-mhòr mar a bha e anns na 1930an.
Tha Urras Nàiseanta na h-Alba, aig a bheil an oighreachd, an dòchas gum faigh luchd-tadhail den a h-uile aois toileachas às.
"Tha sinn air beatha às ùr a thoirt dhan taigh aig cridhe nan gàraidhean," thuirt manaidsear Oighreachd is Ghàraidhean Inbhir Iù, Caoimhin Frediani.
"A bharrachd air, seach a bhith prìobhaideach, tha e a-nise fosgailte dhan t-sluagh, 's e eachdraidh a' tighinn beò a tha seo", thuirt e.


text:
Naidheachdan 11:00m
21 An Gearran 2013 Ùraichte aig Ùraichte aig
Liostaichean Feitheimh
Thuirt Ministear Slàinte na h-Alba, Ailig Neil, gu bheil an Riaghaltas a' cumail sùil gheur air cho fada 's a dh'fheumas euslaintich a bhith a' feitheamh airson cùraim ospadail. Tha seo a' tighinn às dèidh aithisg a chaidh fhoillseachadh le buidhinn-sgrùdaidh na h-Alba Audit Scotland, mu mar a tha cuid de Bhùird Shlàinte a' làimhseachadh liostaichean feitheimh. Thog iad draghan leis mar a chaidh a chlàradh le mearachd nach robh na ceudan de dh'euslaintich ann an Lodainn ri fhaotainn. Feumaidh euslaintich a-nis sgrìobhadh airson innse nach bi iad ri fhaotainn.
Oscar Pistorius
Dh'fhaodadh nach bi an t-oifigear poilis Hilton Botha, a tha os cionn an rannsachaidh air murt leannan Oscar Pistorius an sàs anns a' chùis tuilleadh. Tha coinneamhan gan cumail 's e air tighinn am bàrr gu bheil e fhèin fo chasaid gun do dh'fheuch e ri daoine a mhurt ann an 2011. 'S e an-diugh an treas là de dh'èisteachd aig an tèid co-dhùnadh an tèid an lùth-chleasaiche à Afraga a Deas a shaoradh air urras. Tha Mgr Pistorius a' dol às àicheadh nan casaidean air fad. Aig an aon àm, dh'innis a' chompanaidh Nike gun robh iad air an taic acasan a tharraing bho Phistorius fhad 's a tha a' chùis a' leantainn.
Stailc
Tha a' chompanaidh a tha a' ruith Ionad-ola Inbhir Ghràinnse ag ràdh nach bi buaidh air an obair aca air sgàth na stailce a tha a' tòiseachadh madainn a-màireach. Tha a' bhuidheann Ineos AG ag ràdh gum bi cùisean mar is còir fiù 's ma tha dràibhearan làraidhean BP air stailc tha còrr air 40 de luchd-obrach na companaidh a' dol air stailc airson trì làithean bho mhadainn a-màireach 's iad mì-thoilichte mu ìrean pàighidh agus an còirichean peinsein.
Na Cunntasan Poblach
Tha figearan oifigeil bhon Riaghaltas a' sealltainn gun robh na cunntasan aca faisg air £11.5bn ann an creideas air a' mhìos a chaidh seachad. Gu tric tha suim-airgid mhòr a' tighinn a-steach dhan Riaghaltas mun àm seo den bhliadhna ann an cìsean. Ach tha na h-àireamhan air an là an-diugh a' coimhead nas fheàrr na bha dùil.
Ratharsair
Tha fearg air croitearan Ratharsair an dèidh mar a chaidh na còirichean seilge a bh' aca airson 18 bliadhna a thoirt do bhuidhinn a tha stèidhichte còrr is 200 mìle air falbh ann an Siorrachd Àir. Tha iad ag innse gu bheil an co-dhùnadh a rinn ministearan Riaghaltas na h-Alba, leis a bheil an t-eilean, maslach, agus tha iad ag iarraidh orra coimhead às ùr air a' ghnothach. Tha na croitearan den bheachd gu bheil an co-dhùnadh a' dol an aghaidh feallsannachd Ath-leasachadh an Fhearainn, a tha ag amas air cumhachd a thoirt do choimhearsnachdan air an gnothaichean fhèin.
101
Tha na Poilis an Alba air àireamh ùr a chruthachadh is urrainn do dhaoine nach eil ann an suidheachaidhean èiginneach a chleachdadh. Bho an-diugh, thèid iarraidh air a' phoball fòn a chur gu 101 airson eucoirean nach eil feumach air na Poilis anns a' bhad. Tha iad ag amas air cuideam a thoirt far an t-siostaim 999.


text:
- TIOTAL
- Eilean Ratharsair, a' cur air an Dealan-uisge
- EXTERNAL ID
- GB232_RAMSAY_D893_1_11_028
- ÀITE
- Ratharsair
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Port Rìgh
- DEIT
- 14 Màrt 1956
- LINN
- 1950an
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 9004
- KEYWORDS
- dealan-uisge
Eilean Ratharsair
dealan
Am Bràighe
Taigh Bhorghasdail
Chaidh an dealbh seo a thogail aig Taigh Bhorghasdail ann an Eilean Ratharsair air 14 Am Màrt 1956. B' e latha sùbhachais a bha seo dha na h-eileanaich oir b' e seo an latha a bha dealan ri fhaotainn air an eilean airson a' chiad uair. Thòisich an subhachas sa Bhaile Meadhanach sa Bhràighe san Eilean Sgitheanach far an do chruinnich muinntir an àite, oifigich Bòrd an Dealain-uisge agus aoighean. Bhrùth Màidsear Seanailear Haraidh Dòmhnallach, sealbhadair oighreachd Am Bràighe an suidse, agus diogan an dèidh sin leig rocaidean a chaidh a losgadh os cionn Ratharsair fios gun robh an dealan air ruighinn.
Le cumhachd bhon stèisean aig Lochan an Stòir bha an dealan a' dol gu Suidhisnis ann an Ratharsair tro chàball fon mhuir às an Àird sa Bhràighe. An dèidh an t-seirbheis oifigeil seo agus na h-òraidean chaidh na h-aoighean a-null a Ratharsair air bàt'-iasgaich. Bha taisbeanadh de dh'innealan dealain agus taisbeanadh còcaireachd aig Bòrd an Dealain-uisge ann an Taigh Bhorghasdail.
Chaidh cead a thoirt do Bhòrd Dealan-uisge Cheann a Tuath na h-Alba dam agus stèisean cumhachd a thogail ann an Lochan an Stòir san Eilean Sgitheanach ann an 1949. Anns a' phròiseact seo, chaidh uisge à Loch Fada agus Loch Leathann a chur gu loch-tasgaidh ùr Lochan an Stòir le stèisean dealain gu h-ìosal air Bàgh Bheararaig. Thòisich obair togail tràth sa bhliadhna 1950 agus dh'fhosgail an stèisean cumhachd sa Chèitean 1952. Roimhe seo, bha dealan aig cuid de na taighean ann an sgìre an Ath Leathann tro chàbal fon mhuir à Caol Loch Aillse, le dealan à stèisean cumhachd Drochaid Nòsdaidh. Bha gineadair beag aig an Taigh-òsta Rìoghail ann am Port Rìgh a bhiodh a' toirt seachad dealan airson solas sràide agus airson beagan thaighean. Bha gineadairean aig a' mhòr-chuid de na taighean-òsta agus aig cuid de na taighean mòra.
Chaidh Bòrd Dealan-uisge Cheann a Tuath na h-Alba a stèidheachadh fo chumhachd Achd Leasachaidh Dealan-uisge (Alba) 1943. Chaidh am Bile a chur air adhart le fear Tòmas MacIain aig Taigh nan Cumantan. Chuir e an cèill gum biodh e na fhuasgladh do chuid bho dhuilgheadasan a bha aig a' Ghàidhealtachd aig an àm le bhith a' cleachdadh 'comas mòr falaichte na sgìre' ('the great latent power of the region'). Dh'inns e do na Cumantan 'gum biodh agus gum bu chòir gum biodh gnìomhachasan, an dà chuid prìobhaideach is poblach, a bhith air an tàladh don Ghàidhealtachd mar thoradh air an leasachadh seo' ('industries, whether owned nationally or privately, will be and ought to be, attracted to locations in the Highlands, as a result of this measure'.)
Bhiodh prìomhachas aig luchd-caitheimh àbhaisteach an toiseach agus an uair sin aig an fheadhainn a bhathas an dùil a chleachdadh tòrr mòr cumhachd. Dheigheadh cumhachd sam bith a bha air fhàgail a reic ris a' Ghriod Nàiseanta. Bhathas airson gun deigheadh prothaidean bho bhith a' reic an dealain seo a chleachdadh gus cosgaisean an lùib a bhith a' cumail dealan ri àiteachan iomallach a lùghdachadh agus gus cuideachadh a thoirt do leasachaidhean sòisealta is eaconamach air a' Ghàidhealtachd. Bha an clàs sòisealta ainmeil seo ag aithneachadh gun robhar a' coimhead air a' Bhòrd mar inneal ann a bhith a' toirt ath-bheothachadh air ceann a tuath na h-Alba, agus chan ann a-mhàin mar bhuidheann cruthachadh dealain.
Bhathar den bheachd gum biodh gu leòr cumhachd às an stèisean cumhachd air Loch Sloy, taobh an iar Loch Laomainn airson na bha a dhìth ann am meadhan agus taobh an iar na h-Alba. Bhiodh a' chumhachd a bharrachd air a chleachdadh gus taic a thoirt do na pròiseactan aig Mòrar agus Loch Aillse air sgàth 's nach biodh e buailteach gum biodh e comasach do na sgeamachan seo a bhith prothaideach. Bha cosgaisean togail nan trì phròiseactan seo air a thomhas aig £4,600,000
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
reic!
Le àrd-suidheachadh ann an àrainneachd mun cuairt air, tha seo a 1½-sgeulachd taigh le gu leòr de bhrath- agus bùth-obrach space. dùbailte Garage, taigh-aoigheachd, garaids agus Seada an Stòir.
Faic dealbhan gu h-ìosal!
dearbh
Seilbh: Villa le leudachain
sgìre a 'fuireach: 120 dh'àrainneachd sgoilearaich
Lot Meud: 3090 dh'àrainneachd sgoilearaich
an àireamh sheòmraichean: 5 a tha a ' 3 seòmar-cadail
cosgais obrachaidh: 30 200 / bliadhna
Sailor:
Anundgård 165, 860 41 Liden
Large map agus stiùiridhean.
dealbhan (cliog air ìomhaighean a 'coimhead nas motha)


text:
Coinneamh mu Oighreachd nam Bàgh a cheannach
Bidh coinneamh ann an Leac an Lì anns na Hearadh an t-seachdain seo a bhruidhinn air oidhirp coimhearsnachd Oighreachd nam Bàgh a cheannach.
Bidh riochdairean ann bho Urras Cheann a Tuath na Hearadh agus Urras Taobh Siar na Hearadh gus ceistean a fhreagairt.
Aig coinneamh nas tràithe am bliadhna, chuir mòr-chuid taic ri dhol air adhart leis an iomart.
Bidh a' choinneamh ann an Talla Leac an Lì, oidhche Chiadain (10mh) aig 8:00f.
"A' cheist a thèid a chur Diciadain, 's e am b'fhiach dhuinn an tuilleadh rannsachaidh a dhèanamh an toiseach," thuirt Ceannard Comhairle Choimhearsnachd Cheann a Deas na Hearadh, Hamish Mac an Tàillear.
"Airson barrachd fiosrachaidh a bhith aig daoine airson an inntinn a dhèanamh an-àirde an uair sin na bu choileanta," thuirt e.


text:
Iapan cùisean “Leasachadh Gnothachais Òrdugh” gu Crypto iomlaid dèidh $ 60m Hack
Iapan Ministrealachd an Ionmhais bhuail Osaka stèidhichte Tech Biùro, -obrachaidh fo cheadachas cryptocurrency iomlaid Zaif, le "rianachd peanasan a" gabhail a-steach grunn a chur an gnìomh air òrduighean an dèidh an t-seachdain mu dheireadh aig Hack.
a dh'aon ghnothach, a 'chompanaidh a-nis a dhìth gus dearbhadh fìrinn agus an t-adhbhar air cùl a' goid, cho math ri cruthachadh agus cur an gnìomh ceumannan gus casg a chur air eile Hack. Pointedly, a 'chompanaidh cuideachd an urra ri co-dhùnadh an luchd-ionnsaigh air cùl an Hack. Nas fhaide, iomlaid ghnìomhaiche Bidh feum cuideachd gus freagairt do luchd-cleachdaidh gus measadh a dhèanamh air luach-challa ann an dòigh iomchaidh. 'S e seo an dàrna Tech Biùro leasachadh gnothachais ann an òrdugh na trì mìosan mu dheireadh.
Walmart aig bathar sholaraichean a 'cleachdadh siostam blockchain
Walmart planaichean a reic duilleagach uaine a tha a 'leantainn a' cleachdadh teicneòlas blockchain taobh a-staigh an ath-bhliadhna. Tha an t-saoghal as motha a reic an dà chuid le teachd a-steach luchd-obrach agus le bhith a 'cunntadh ainmeachadh gu bheil e a dh'innis NA SOLARAICHEAN AIGE airson Leafy uaine bathar gus amalachadh a blockchain stèidhichte air siostam a chaidh a thogail ann an co-obrachadh le IBM leis an t-Sultain 2019.
Companaidh sam bith ag obair le Walmart Feumaidh obair leis a 'IBM Food Urras lìonra a chruthachadh ceann-ri-ceann Comas Lorg. Tha an gluasad a 'tighinn an dèidh an S. coli briseadh a-mach a thòisich ann an Arizona na bu tràithe am bliadhna seo. Walmart iar cheann-suidhe air sàbhailteachd bìdh Thuirt Frank Yiannas “Chan eil gin de na pocannan de sailead bha 'Chapter, Arizona’ air dhaibh. San àm ri teachd, a 'cleachdadh an teicneòlas a tha sinn a' feumachdainn, -ceannach a dh'fhaodadh sganadh poca-salad agus fios le cinnt cò às a thàinig.”
Malaysia a 'coimhead gu blockchain gus àrdachadh a 3 gnìomhachasan as motha
Malaysian Tha an riaghaltas a 'feuchainn ri rannsachadh blockchain fuasglaidhean ann na dùthcha trì gnìomhachasan as motha: lùth ath-nuadhachail, ola pailme, Islamic agus ionmhas. A rocaidean ainmeachadh an-Malaysian Gnìomhachas Riaghaltas Buidheann Àrd Technology (dh'fhaodadh) Thèid a 'cur aghaidh a' ghluasaid gus gabhail blockchain anns gach gnìomhachas gus meudachadh air follaiseachd, seasmhachd, agus solarachaidh èifeachdas a rèir aithisg a chaidh fhoillseachadh an t-seachdain mu dheireadh.
GUN a 'cumail a' bruidhinn ri companaidhean lùth ann Malaysia gus measadh a dhèanamh air na dòighean a dh'fhaodadh iad a bhith a 'cleachdadh blockchain a' meudachadh cumhachd ath-nuadhachail uchd-mhacachd. Mu Ola Pailm, blockchain uchd-mhacachd urrainn cuideachadh a 'comharrachadh barrantaichte ola pailme beusanta obrachaidhean le cleachdaidhean agus a' leigeil le luchd-ceannach a 'comharrachadh an tùs aca ola pailme mus cheannach. Malaysia tha cuideachd a 'coimhead air mar a dh'fhaodadh cuideachadh blockchain biodhte a' seachnadh cosgaisean Islamic ionmhais lagh fhad 'sa bha air fhàgail a' gèilleadh ri lagh Sharia, mar an Tangle maoin riatanas airson taic fiachan. Mar-thà anns an Ear Mheadhanach bancaichean air tòiseachadh pegging fiachan gu aonadan òir agus a 'riochdachadh na fiachan mar smart cùmhnant air an blockchain, mar a tha air aithris Foirbeis. Crypto companaidhean ann an Dubai agus Malaysia cuideachd tàirgneadh suimean òr a cryptocurrency aonadan gus leigeil le fiachan cruthachadh a 'gèilleadh ri lagh Sharia.
Kraken làitheil Mhargaidh Aithisg do 24.09.2018
KRAKEN DIGITAL MAOIN EADAR
$117M malairt air feadh na h-uile margaidh an-diugh
Crypto, EUR, Togbhail, JPY, CAD, GBP
Blockchain Naidheachdan 25.09.2018


text:
(9 October 2010)
Crinkle Crags from Oxendale
Great Langdale
Scafell and its Pike
The highest Crinkle
Fell runners descending from the summit
Misty view south from the summit
Misty view east from the summit
(23 July 2010)
Along the ridge of Liathach towards Spidean a' Choire Lèith (the highest point)
Beinn Alligin and Beinn Dearg from Liathach
Over Beinn Dearg to Baosbheinn, Loch na h-Oidhche and Beinn an Eòin from Liathach
Beinn Eighe and the eastern ridge of Liathach
West along Liathach from Spidean a' Choire Lèith
Sgòrr Ruadh, Beinn Liath Mhòr and Sgòrr an Lochan Uaine from Liathach
(22 July 2010)
Liathach from Lochan an Iasgair
Loch Torridon, Beinn Alligin and Liathach
Sgòrr an Lochan Uaine
Liathach from the lochan below Lochan Uaine
Beinn Liath Mhòr
Lochan Uaine
Looking down to Lochan Uaine and the loch in Coire Beinne Lèithe from Beinn Liath Mhòr
Sgòrr Ruadh, An Ruadh-Stac and Maol Chean-dearg from Beinn Liath Mhòr
Maol Chean-dearg, Beinn Damh and Loch Torridon from Beinn Liath Mhòr
Sgòrr an Lochan Uaine above the lochs
The loch in Coire Beinne Lèithe
The east ridge of Beinn Liath Mhòr above Coire Beinne Lèithe
Beinn Liath Mhòr from Sgòrr an Lochan Uaine
Beinn Liath Mhòr, Maol Chean-dearg, Beinn Damh and Lochan Uaine from Sgòrr an Lochan Uaine
(20 July 2010)
Cliffs of Beinn Bhàn above Lochan Coire na Poite
A' Chioch ridge, Beinn Bhàn, above Lochan Coire na Poite
Coire na Poite, Beinn Bhàn
Looking down to Lochan Coire na Poite
(19 July 2010)
Across Loch Torridon to Beinn Sheildaig
Looking up Loch Torridon
(18 July 2010)
Loch Damh from Beinn Damh
Across Loch Torridon to Beinn Alligin from Beinn na h-Eaglaise
(2 July 2010)
The corrie of Lochnagar
Looking down on Loch na Gàire
The cliff tops of Lochnagar
Loch nan Eun
Looking back to Lochnagar above Loch nan Eun
Looking down on Dubh Loch from Creag an Dubh-loch


text:
Boyce toilichte an Inbhir Pheofharain
Thuirt Liam Boyce aig Ross County gu bheil e toilichte ann an Inbhir Pheofharain is aithrisean ann gu bheil clubaichean eile a' cumail sùil air.
Tha Boyce, a bhuineas dha Béal Feirste, air 20 tadhal a chur sa Phrìomh Lìog air an t-seusan seo.
Thàinig 6 dhiubh anns na 5 geamaichean mu dheireadh aige, na tadhail air fad aige an oidhche a thug Ross County pronnadh 4-0 air Caley Thistle.
Tha na tadhail sin air duais chluicheadair na mìos a choisinn dha.
Thuirt manaidsear Èireann a Tuath, Mìchael O'Neill, an t-seachdain seo chaidh gu bheil "ùidh mhòr mhòr" ann am Boyce bho chlubaichean ann an Alba is Sasainn.
Tha bliadhna air fhàgail air cùmhnant Boyce aig County is tha e a' cumail a-mach nach eil e a' toirt feart sam bith dha na h-aithrisean a tha ga cheangal ri clubaichean eile.
"Tha mi a' feuchainn gun a bhith a' smaointinn air sin idir, tha mi dìreach toilichte a bhith seo", thuirt Boyce.
"Tha mi a' feuchainn ris a chur an dàrna taobh is ri cumail orm mar a tha mi air a' phàirc", thuirt e.
Thòisich Boyce le Cliftonville ann am Béal Feirste far an do ghlac e aire Werder Bremen.
Cha do rinn e a' chùis sa Ghearmailt is thill e dhachaigh a Chliftonville, far an do thòisich na tadhail a' frasadh a-steach a-rithist.
Tha Boyce ag ràdh gu bheil e taingeil dha Ross County gun tug iad cothrom eile dha an uairsin.
"Bha mi sa Ghearmailt is chaidh mi dhachaigh is bha e doirbh. Cha robh mi a' smaointinn gum faighinn cothrom eile.
"Tha mo theaghlach toilichte an seo is tha mi fhìn dìreach glè thoilichte far a bheil mi is am ball-coise a' còrdadh rium gu mòr", thuirt e.
Thuirt manaidsear Chounty, Jim Mac an t-Saoir, gu bheil iad 'son Boyce a chumail.
"Chan eil sinn airson Liam a reic", thuirt Mac an t-Saoir.
"Tha sinn air ar dòigh leis is tha sinn airson is gum fuirich e cho fada is a ghabhas", thuirt e.
Bha deagh naidheachd ann dha Mac an t-Saoir cuideachd is Ryan Dow air ainm a chur ri cùmhnant ùr le County.
Cumaidh an cùmhnant Dow ann an Inbhir Pheofharain gu 2019.


text:
- TIOTAL
- Theodore Napier
- EXTERNAL ID
- GB1796_1999_116_1_III
- ÀITE
- Cùil Lodair
- SGÌRE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11128
- KEYWORDS
- Cùil-lodair
èideadh Gàidhealach
Theodore Napier
Rugadh Theodore Napier ann am Melbourne, bho phàrantan Albannach, ann an 1845. Thàinig e a dh'Alba ann an 1859 airson foghlam àrd-sgoile a chrìochnachadh agus rannsachadh a dhèanamh air ceum innleadaireachd sìobhalta. Thill e a dh'Astràilia, air sgàth a shlàinte, ann an 1865, agus chuir e seachad còig bliadhna a' dèanamh rannsachaidh ann an eòlas-leighis.
Bha ùidh aige ann an àite-breith a phàrantan agus bha èideadh Gàidhealach air an còmhnaidh. Ann an 1891, stèidhich e Comann Fèin Riaghlaidh Alba is Bhioctoria. Ann an 1920, thug e seachad naoi acairean gu leth de dh'fhearann ann an Strathmore, Essendon, Bhioctoria, air chùmhnant nach biodh togalaicheana air an cuir air. B' e Pàirc Napier a bha aca air an dèidh sin.
Saoilidh tu gun deach an dealbh seo de Napier a chur air uachdar dealbh de Mhòinteach Chùil Lodair
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Bha an latha mu dheireadh aig mo mhac anns a’ bhun-sgoil aige ann am Muile an dè.
Bidh e a’ dol dhan àrd-sgoil anns an Òban às dèidh na làithean-saora. Chan eil ach 45 chloinne anns a’ bhun-sgoil aige, ach bidh 1200 anns an àrd-sgoil aige. Tha tòrr dhiofaran eile ann cuideachd. Feumaidh e fuireach ann an ostail a sheachdain agus cha tig e dhachaidh ach a dheireadh-seachdain.
Chan eil e ach 12 bliadhna a dh’aois, ach tha e a’ dèanamh fiughair mhòr ri dol dhan Òban. Tha amar-snàmh an sin ... agus taigh-dhealbh ... agus bùthan le geamannan coimpiutair ... agus msaa.
Ach mise, bidh mise ga ionndrainn gu mòr. Bidh mo nigheanan aig an àrd-sgoil anns an Òban mu thràth agus bidh mi gan ionndrainn gu dearbh. Ach nuair a bhios mo mhac a’ dol dhan àrd-sgoil, cha bhi clann agam idir aig an taigh a sheachdain. Och, mo chreach!
Glong glong glong glong glong. Còig uairean sa mhadainn. Tha mi nam dhùisg ach tha mi fhathast nam leapaidh. Tha mo shuilean dùinte. Anns an taigh chan eil mi a' cluintinn ach fuaim shàmhach gleoca. Tic tic tic. Tro na h-uinneagan fosgailte tha seinn na h-eòin a' tighinn. ‘S urrainn dhomh creidsinn gu bheil sìth anns an t-saoghal. Ach an-dràsda. . . às an t-sàmhchair tha mi a' cluinntinn fuaim car is i a' tighinn dlùth, is an uair sin. . . buille air an t-slighe taobh a-muigh. Tha am pàipear naidheachd air ruighinn le aithris mu dheidhinn ceannairc, goirt is ‘s dòcha tubaist bus sgoile an-dè. Bidh mi a' fuireach greiseag nam leapaidh ach a dh'aithghearr feumaidh mi èirigh is lorg na rudan matha lorg. Tha fios ‘am gum bidh iad ann, àiteigin. Feumaidh sinn uile an lorg.
Bha 37 taighean anns a' bhaile bheag againn an t-seachdain seo chaidh, ach an diugh chan eil ach 36 ann. Loisg aon thaigh gu talamh am meadhan na h-oidhche. Gu fortanach cha d'fhuair duine bàs agus cha robh duine leònta.
Cha do dh'fhuirich duine sam bith anns an taigh sin. 'S e taigh làithean-saora a bh'ann. Thigeadh dithis do Mhuile 3 neo 4 uairean gach bliadhna agus chan fhuiricheadh iad ach airson beagan làithean. Cha robh iad ann am Muile nuair a bha an taigh na theine.
Bha an rathad-iarrainn gu math cudromach airson eachdraidh na sgìre seo. 'S ann air an adhbhar seo a tha taisbeanadh ùr aig an taigh tasgaidh far a bheil mi ag obair, taisbeanadh le trèanaichean modail scèile is iad a' dol tro na beanntan is tro na gleanntan agus seachad air bailtean, tuathasan, is mèinnean. Tha na trèanaichean a' còrdadh ris na inbhich cho math ris a' chloinn.


text:
- TIOTAL
- Caol Loch Aillse san t-sneachd
- EXTERNAL ID
- HCD00970
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1920an; 1930an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12626
- KEYWORDS
- Prìomh Shràid
Banca malairteach
clachan
sneachd
Caol Loch Aillse
Tha Prìomh Shràid Chaol Loch Aillse a' coimhead eadar-dhealaichte san t-sneachd. Tha am Banca Malairteach, air a thogail ann an 1896, air an làimh dheis. Tha aiseag air a bhith a' dol às A' Chaol dhan Eilean Sgitheanach thar linntean, is dh'fhàs An Caol gu luath nuair a chaidh an rèile a thogail ann o Phort an t-Sròim ann an 1897. Chaidh am Banca Malairteach a thogail mun àm seo gus seirbheis a thoirt do mhuinntir an àite. Bha 350 duine a' fuireach ann ann an 1917. 'S e 'Pioneer Stores', bùth le iomadh rud innte, a th' anns an togalach de dh'iarann preasach air an taobh chlì. B' e an dealbhadair, Donnchadh Mac a' Phearsain, fear de na ciad fheadhainn a ghluais dhan sgìre, is dh'fhosgail e bùth-chungaidhean sa Chaol ann an 1912
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Underground, Overground, a’ Womblaigeadh saor! #gàidhlig #lunnainn
Bidh sinn a’ dol air turas gu Lunnainn leis an teaghlach nas fhaide air a’ mhìos seo. Bidh sinn a’ tadhal air caraid agus a’ dèanamh nan rudan àbhaisteach a nì luchd-turais. Tha ùidh mhòr agam ann an tiomnadh cùmhachd (fèin-riaghladh) agus mar sin tha mi airson Seanadh Lunnainn fh...
Air fhoillseachadh le: Trèanaichean, tramaichean is tràilidhean - DihAoine, 3 dhen Dàmhair, 2014
- Corr is seachdain air ais
- Cuir bhòt! Bo’ness – an stèisean as fhaide a tuath air Underground Lunnainn! #gàidhlig @vivarail @bonessrailway
Chan eil an London Underground dìreach a’ frithealadh Lunnainn fhèin – tha cuid de na loidhnichean a’ dol a-steach gu Essex, Hertfordshire agus fiù ’s ...Trèanaichean, tramaichean is tràilidhean - DiarDaoin, 11 dhen Dàmhair
- Seann-naidheachdan
- Cuir bhòt! An trèana anns an drèana – the Waterloo and City Line #gàidhlig @wlooandcityline
Sa bhloga seo, tha sinn air coimhead air loidhne a bha uair san Underground agus a tha a-nis na loidhne ghlèidhte (Epping-Ongar), mu loidhne a bha uair san Underground agus a tha ...Trèanaichean, tramaichean is tràilidhean - DiCiadain, 26 dhen Dàmhair, 2016
- Cuir bhòt! Turas air an Northern City Line #gàidhlig
Chaidh an teaghlach air turas gu Lunnainn bho chionn goirid agus fhad ‘s a bha sinn ann, bha mi airson beagan spòrs trèanach a bhith agam! Rinn sinn tòrr rudan àbhaisteach ...Trèanaichean, tramaichean is tràilidhean - DiDòmhnaich, 23 dhen Dàmhair, 2016
- Cuir bhòt! Rathaidean-iarainn Lunnainn a’ dol air ais don roinn phoblaich #gàidhlig #TfL
Tha deasbad air a bhith a’ dol bho chionn fhada am bu chòir do na rathaidean-iarainn a dhol air ais dhan roinn phoblaich. Ach an do mhothaich sibh gun deach deagh chnap den ...Trèanaichean, tramaichean is tràilidhean - DiLuain, 15 dhen Ghearran, 2016
- Cuir bhòt! Fàilte gu Taigh-òsta Chalifornia – Turas a Lunnainn #gaidhlig
Fhuair mi cothrom a dhol a Lunnainn an t-seachdain sa chaidh airson cuirm ann an Whitehall mu chraoladh Gàidhlig. Abair spaideil! Bha mi air bhioran mun turas seo oir bha ...Trèanaichean, tramaichean is tràilidhean - DiDòmhnaich, 15 dhen Mhàrt, 2015


text:
Tha Marcup Post-dealain air a mhìneachadh mar dealbhadh dàta a tha gu math smaointeach a nì sintha seòrsa sònraichte de phuist-d a 'taisbeanadh an susbaint nas fheàrr. Bidh clàradh ceart agus eagrachadh susbaint ainmichte air post-dealaintoirt cothrom dhut cruinneachadh dàta a bharrachd agus luchd-ceannach a ruighinn ann an iarrtasan Ghoogle leithid Calendar no Inbox.
Ann an co-theacsa e-mhalairt, tha seo a 'ciallachadh gu bheil soithichean agus dearbhadhfaodaidh gun tèid rabhaidhean a làimhseachadh air leth sa bhogsa puist-d, a tha a 'leasachadh eòlas luchd-cleachdaidh - anacaps hemp. Jack Miller, eòlaiche air Semalt Tha Seirbheisean Didseatach a 'mìneachadh na tha ann de bhith a' cleachdadh comharran post-d.
Comharra post-dealain airson dearbhaidhean òrdugh
Gheibhear gu h-ìosal eisimpleir de Dàta Ceangail (JSON-LD) a thòisicheas le sgriobt HTMLtag den t-seòrsa "application / ld-json":
Tha an ath cheum a 'sealltainn prìomh chàraidean a bharrachd a bhios a' co-roinn dàta leis an t-siostama tha a 'eadar-theangachadh fiosrachadh structaraichte:
Fiù 's gun eòlas air JSON, bu chòir dha a bhith gu math sìmplidh a thuigsinn sintha neach air "toradh sònraichte" a cheannach bho "SomeDistributor.com" airson $ 60.
Tha feum air na togalaichean a leanas airson Markup Post-d gus obrachadh airson dearbhadh òrduigh:
- Àireamh òrduigh - a 'comharrachadh comharrachadh an neach-reic
- PriceCurrency - a 'cleachdadh cruth trì-litir ISO 4217
- Merchant - is e ainm buidheann no neach
- Tairg air a ghabhail - a 'gabhail a-steach prìs, rangachadh, roinn agus mòran a bharrachd den toradh a chaidh a cheannach
Tha grunn fheartan molaidh is roghainneil aig Markup cuideachdteachdaireachdan dearbhaidh ceannach.
Comharra post-d airson fiosan lìbhrigidh
Faodar rabhaidh siubhail a chomharrachadh cuideachd tron chur-ris no JSON-LD no microdatagu teamplaid post-dealain HTML mar a chithear san eisimpleir gu h-ìosal:
Chan eil an eisimpleir a 'sealltainn a-mhàin na togalaichean a tha a dhìth, ach a' gabhail a-steach post-d òrdughMar eisimpleir, faodar grunn thogalaichean a bharrachd a chur ris gus cur ris an eòlas a tha aig a 'cheannaiche. Tha seo a 'gabhail a-steach a bhith a' lorg URL agus a 'lorg àireamh airsona 'comharrachadh còd rianachd a' ghiùlain agus a 'cruthachadh ceangal pacaid rian ann an Gmail no bogsa Ghoogle fa leth.
Dè na ceannaichean a bheir sùil air na teachdaireachdan nas fheàrr?
Bidh na companaidhean sin air bogsa a-steach Google a 'faighinn na sochairean as fheàrr air eadar-theangachadh mar-thà.Seach gu bheil Gmail air a chleachdadh le còrr is 1 billean duine, tha luchd-amhairc fìor mhòr aig teachdaireachdan adhartach air Gmail.
Feumar clàradh
Chan fhaod ach luchd-cuiridh clàraichte Mark Email a mhealtainn. Feumaidh Google na leanas gus cleachdaiche a chlàradh:
- Dearbhadh brathan le bhith a 'cleachdadh Ceart Gnè Frèam Poileasaidh Ainmichte no Seoltadair
- Marc mearachd an-asgaidh mearachd
- Bu chòir gearanan co-cheangailte ri spam a bhith ìosal
- Eachdraidh mu bhith a 'cur còrr is ceud post-d san latha gu seòlaidhean Gmail
- Bu chòir a h-uile brath a chur bho sheòladh puist-d stèidhichte
- Feumaidh tu coinneachadh ri stiùiridhean air an suidheachadh le Seoltadair Bulk Gmail
Is e cleachdaiche fiosraichte as coltaiche a bhith na neach-dèiligidh toilichte. Tha ceannach air-loidhne an dùilconaltradh le luchd-reic nuair a thèid toradh òrdachadh agus a thoirt a-mach. Gu tric bidh a 'mhòr-chuid de na marsantan a' cur dearbhadh cuimseach agusrabhaidhean lìbhrigidh puist-d. A dh'aindeoin seo, a thaobh companaidhean mòra no meadhanach mòr, a 'cur gu ìre mhòr de dhàta structaraichtedh'fhaodadh comharra a bhith nas fheàrr leis na puist-d sin airson cuid de luchd-ceannach.


text:
- Posts: 139
- Tapadh leibh fhuair: 44
-
-
-
-
-
-
cudromach Duilgheadasan mòra
- Dariussssss
- Author Topic
- offline
- rianaire
-
Le dìreach beagan phlanaichean. Tha plèanaichean bunaiteach nam FSX briste. Chan eil rèidio ann agus chan eil GPS ann .....
Dìreach o chionn ghoirid air ath-stèidheachadh an rud gu lèir ... chan eil dòigh sam bith agam a nì mi a dhèanamh a-rithist. Mar sin, a bheil dòigh ann airson a rèiteachadh, agus dè an ifrinn a tha sin? Dè tha ceàrr air?
Mas e do thoil e Log a-steach or Cruthaich cunntas a dhol air an còmhradh.
Nach eil thu dìreach ga h-ionndrainn, dh'fheumadh mi an rud sin a dhèanamh iomadh uair. Is e a 'chiad rud dì-stàlachadh a' bhathar-bhog a dh'fhaodadh a bhith ga dhèanamh. Is e an ath rud an prìomh FSX cfg a sguabadh às, agus an uair sin FSX a thòiseachadh, cuiridh e an cfg an àite ùr, mar a bha e nuair a chaidh thu a-nuas FSX an toiseach. Bidh a h-uile bathar-bog a luchdaich thu a-nuas fhathast ann. Feumaidh tu aontachadh ris na uidheaman a-rithist.
Mas e do thoil e Log a-steach or Cruthaich cunntas a dhol air an còmhradh.
Bu chòir dhomh a bhith air aon de na prògraman gluasaid sin a chur ris a chuir thu a-steach coltas a dh 'adhbharaicheas adhbharan a dh' fhaodadh a bhith a 'co-roinn filltearan taobh a-staigh FSX. Bho do thuairisgeul, tha e coltach ann am pasgan nan uidheaman. Tha an gluasad-siubhail ann an dòigh air choreigin, a 'truailleadh an radiostack agus na pasganan GPS. Tha mi an dòchas nach fheum thu tòiseachadh a-rithist, ach ma nì thu dìreach snàithne a chuir a-steach dha na daoine a tha ga dhèanamh anns an earrainn FSX. Tha mi an dòchas gun cuidich e
Mas e do thoil e Log a-steach or Cruthaich cunntas a dhol air an còmhradh.
- Dariussssss
- Author Topic
- offline
- rianaire
-
- Posts: 139
- Tapadh leibh fhuair: 44
-
-
-
-
-
-
Tha rudan èibhinn, bidh iad ag obair. Nuair a bhios mi a 'tarraing inneal-adhair bunaiteach, tha iad an dà chuid air falbh.
An dèidh dhomh an iteig a chuir air chois, faigh an cleachd ATC msaa .... tha e air ais, an dithis aca. Tha e duilich duilich. Tha mi a 'smaoineachadh gun robh PMDG 747 ag adhbhrachadh. Tha e air a thoirt air falbh a-nis agus tha mi a 'smaoineachadh gu bheil e ceart.
Taing airson an cuideachadh co-dhiù.
Slàinte
Mas e do thoil e Log a-steach or Cruthaich cunntas a dhol air an còmhradh.
Fòram Access
- Chan fhaod: ùra a chruthachadh cuspair.
- Chan fhaod: gus freagairt.
- Chan fhaod: Cuir attachements.
- Chan fhaod: a dheasachadh teachdaireachd agad.


text:
- TIOTAL
- Trèana air a tarraing le dìosail san àrd-chabhsair deas ann an Inbhir Nis, 1979
- EXTERNAL ID
- PC_HRS_TRAINS_003_444
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1979
- LINN
- 1970an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28445
- KEYWORDS
- locomotaibhean
Comann Rèile na Gàidhealtachd
HRS
trèanaichean
Trèana air a tarraing le dìosail san àrd-chabhsair a deas ann an Inbhir Nis ann an 1979. Tha an t-seirbheis dìreach air ruighinn à Inbhir Ùige.
'S e locomotaibh dìosail Clas 26 a th' innte. Chaidh 47 diubh sin a thogail uile gu lèir le Companaidh Charbadan & Chairtean Birmingham ann an 1958-59. Cha mhòr nach do dh'obraich iad uile ann an Alba.


text:
Tuathanas Cnoc nan Gobhar a' sguir a' reic bainne
Tha an tuathanas mu dheireadh a tha a' reic bainne sna h-Eileanan Siar a' dol a sguir ga reic gu h-iomlan ro dheireadh an t-Samhraidh.
Thuirt Hamish MacCoinnich, leis a bheil Tuathanas Chnoc nan Gobhar ann an Steòrnabhagh, gu bheil e a' fàs ro dhaor dhaibh am bainne a chur a-mach.
Tha an tuathanas air a bhith a' reic bainne bho chionn 80 bliadhna eadar Nis agus na Lochan.
'S iad an tuathanas-bainne mu dheireadh air a' chosta an iar eadar Arcaibh 's an t-Òban.
Tha mu 50 mart-bainne aca, agus thèid iad sin uile a reic.


text:
- TIOTAL
- Einnsean a' putadh an Ach nan Seileach 1937
- EXTERNAL ID
- PC_HRS_STATIONS_001_058
- ÀITE
- Ach nan Seileach
- SGÌRE
- Loch Carrann
- SIORRACHD/PARRAIST
- ROS: Loch Carrann
- DEIT
- 18 Ògmhios 1937
- LINN
- 1930an
- CRUTHADAIR
- H C Casserley
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 26793
- KEYWORDS
- Rèile Inbhir Pheofharain agus an Eilein Sgitheanaich
Rèile na Gàidhealtachd
London Midland and Scottish Railway
trèan-bathair sàr theasaichte, trèan-bathair Clan
Einnsean a' putadh 's e ag obrachadh an trèan o Inbhir Nis gu Caol Loch Aillse aig 4.05 feasgar.
Dh'fhosgail Stèisean Ach nan Seileach, a tha 64 cilemeatair bho Inbhir Pheofharain air an rèile o Chaol Loch Aillse, air an 19mh dhen Lùnastal 1870, agus tha e fhathast fosgailte do luchd-siubhail ann an 2008. Sguir an t-seirbheis bathair air an t-27mh dhen Fhaoilleach 1964. Chaidh trèan ma sgaoil an seo ann an 1892 air sgàth cion bhreigichean leantainneach air Rèile na Gàidhealtachd, agus air sgàth a' chleachdaidh a bhith a' cur charbadan bathair aig toiseach nan trèanaichean le luchd-siubhail agus bathar. Bha lùb ann far am faodadh trèanaichean chun an ear agus chun an iar a dhol seachad air a chèile, ach thugadh seo air falbh ann an 1966
B' e einnsean sàr-theasaichte de sheòrsa 4-6-0 a bh' ann an 17956 (HR 81 o thùs) a chaidh a dhealbhachadh fo sgèith Chrìstein Chuimeinich agus a chaidh a thogail ann an 1919 le Hawthorn Leslie anns a' Chaisteal Nuadh. Thòisich iad air obrachadh air loidhne a' Chaoil ann an 1928, agus bha dlùth cheangal aca ris an loidhne sin gus an tugadh air falbh iad ann an 1952


text:
03/09/2006
Aiseirigh no camhanach fuadain?
Nach bu ghlòrmhor an sealladh an-de! Sgioba nàiseanta na h-Alba, is “ALBA” sgrìobhte airson a’ chiad uair air cul an lèintean, a’ breabadh sia dathan a’ chac (san t-seadh bhall-coise, tuigidh tu) às na h-Eileanaich Fàro. Chan fhacas uiread sonachais an taighean-seinnse ar dùthcha bhon a rinn sinn a’ chuis an-aghaidh nan Tìrean Iosal fo stiùir Bhertidh Vogts. Ach, nach be siud an sgioba nach tàinig gu bùil. Siubhal gun siucar, ma chunnacas a-riamh e.
Anns a’ chiad dol a-mach ge-tà, tha coltas gu math gealltanach air cuisean. “Cha b’iad ach na Fàraich”, thuirt cuid, ach be siud an dearbh rud nach b’urrainn dhuinn a dhèanamh gus o chionn ghoirid. Mas urrainn dhuinn seo a dhèanamh an-aghaidh nan sgioba beag is meadhanach agus mas urrainn dhuinn sabaid mar deamhain an-aghaidh nam balach mòr às an Fhràing agus an Eadailt, cò chanas nach bi sinn san fharpais Eòrpach an 2008. We have a dream. Nisd, cà bheil an ath h-Eardsaidh Gemmel?!
Se gnìomhan a dhearbhas ge-tà agus feumaidh sinn cluich a cheart cho math an-aghaidh Lithuania Diciadain sa tighinn. Lithuania? An ann aig Tynecastle sa bhios e? Siud sgeulachd eile.... agus seo Liotuanianach car cliùiteach an cois Creag Gordain, cùl-raonaidh na h-Alba. Beachd sam bith bho na Hibees dè bha iad ris aig an àm? Freagairtean fodha, mas e ur toil e.
No comments:
Subscribe to: Post Comments (Atom)


text:
Nicol Stephen
'S e neach-poileataigs Albannach, agus, mar am Morair Stephen à Srath Dhè Ìochdarach, Ball Taigh nam Morairean, a tha ann an Nicol Stephen.
Rugadh agus thogadh e ann an Obar Dheathain. Dh'ionnsaich e lagh ann an Oilthigh Obar Dheathain agus bha e na chomhairliche airson Roinn a' Mhonaidh agus na BhP airson Chinn Chardainn agus Srath Dhè eadar frith-thagadh ann an 1991 agus an taghadh coitcheann ann an 1992.[1] Thaghadh e mar BhPA airson Obar Dheathain a Deas ann an 1999 agus bha e na Leas-mhinistear na h-Iomairt agus an Fhoghlaim Bheatha agus na Gàidhlig (19 an Cèitean 1999 - 2 an t-Samhain 2000), Leas-mhinistear an Fhoghlaim, na Roinn Eòrpa agus Chùisean Taoibh A-muigh (2 an t-Samhain 2000 - 28 an t-Samhain 2001) agus Leas-mhinistear an Fhoghlaim agus na h-Òigridh (28 an t-Samhain 2001 - 21 an Cèitean 2003).[2] Thug e na Mhinistear na Còmhdhalach agus a' Chian-chonaltradh an dèidh do thaghadh 2011.
Ceannardas[deasaich | deasaich an tùs]
Bhuannaich e an ceannardas an dèidh do Sheumas Uallas a thoirt a dhreuchd suas ann an 2005.[3] Thug e na Leas-phrìomh-mhinistear agus na Mhinistear na Còmhdhalach agus a' Chian-chonaltraidh 27 an Cèitean 2005.[4] Thug e a dhreuchd suas ann an 2008.[5] Thuirt e gun robh obair a' sàrachadh a theaghlach òg.
Ceanglaichean a-mach[deasaich | deasaich an tùs]
- Pàrlamaid na h-Alba 2007-2011: Stephen, Nicol (Beurla). Air a tharraing 6 am Màrt 2016.
- They Work for You: Lord Stephen, former MSP (Beurla). Air a tharraing 6 am Màrt 2016.
Iomraidhean[deasaich | deasaich an tùs]
- ↑ BBC: Reign over for Holyrood's Mr Nice (Beurla). Air a tharraing 6 am Màrt 2016.
- ↑ Pàrlamaid na h-Alba 1999-2003: Nicol Stephen (Beurla). Air a tharraing 6 am Màrt 2016.
- ↑ BBC: Lib Dems choose Stephen as leader (Beurla). Air a tharraing 6 am Màrt 2016.
- ↑ Pàrlamaid na h-Alba 2003-2007: Nicol Stephen (Beurla). Air a tharraing 6 am Màrt 2016.
- ↑ BBC: Nicol Stephen resignation in full (Beurla). Air a tharraing 6 am Màrt 2016.
Seumas Uallas (7 an Cèitean 1999 gu 23 an t-Ògmhios 2005), Nicol Stephen (27 an t-Ògmhios 2005 gu 16 an Cèitean 2007), Nicola Sturgeon (16 an Cèitean 2007 gu 19 an t-Samhain 2014), Iain MacShuibhne (làithreach o 21 an t-Samhain 2014)


text:
Tagraichean gan iarraidh airson a' Choimisein
Chaidh ìmpidh a chur air daoine an ainm a chur air adhart airson a bhith nan coimisearan air Coimisean na Croitearachd.
Thàinig seo agus a' bhuidheann a' cumail sreath de thachartasan air feadh a' chinn a tuath.
Thuirt fear-cathrach Comataidh Chroitearachd Chomhairle nan Eilean Siar, Uisdean Robasdan, gu bheil e an dòchas gun tig daoine air adhart, a dh'aindeoin a' bhuairidh a th' air a bhith a' cuairteachadh a' Choimisein.
"Tha mi a' smaointinn gu bheil sinn, gu ìre, air fàs searbh de na th' air a bhith a' dol air adhart bho chionn mhìosan", thuirt e, "'s gu bheil sinn airson gluasad air adhart a-nis."
Coinneamhan
Bidh na coinneamhan a' toirt a-steach grunn bhuidhnean a thuilleadh air a' Choimisean fhèin, leis an SAC agus an NFU nam measg.
Thathas an dòchas gun toir seo sealladh nas fhèarr do dhaoine mu na taghaidhean, ach cuideachd cothrom gus beachdachadh air gnothaichean croitearachd.
Bidh òraid air na tha an lùib nan taghaidhean, agus cuideachd cothrom dhan phoball ceistean a chur air na buidhnean a bhios an làthair.
"Put"
Thuirt an Comh. Robasdan gum bi na taghaidhean cudromach, an dèidh na th' air a bhith a' dol aig a' Choimisean.
"Tha e an urra dhuinn fhèin mar chroitearan agus mar choimhearsnachdan an dèidh an dol a-mach a th' air a bhith ann, a dhèanamh sàr-chinnteach an turas seo gu bheil sinn a' dèanamh cinnteach gu bheil sinn a' cur air adhart daoine a tha sinn toilichte às," thuirt Mgr Robasdan.
"Tha e an urra rinne mar choimhearsnachd, 's dòcha, beagan deasbad a dhèanamh, agus feuchainn ri dhèanamh cinnteach gum put sinn an fheadhainn a dh'fheumas putag bheag a dhol air adhart, oir 's e gnothach gu math cudromach a th' ann," thuirt e.
Bidh na coinneamhan air an cumail mar a leanas.
• Taigh-Òsta a' Chaladh, Steòrnabhagh - 26 Dàmhair 7:30f-9:00f
• Taigh-Òsta an Eilein Duirche, Beinn nam Fadhla - 27 Dàmhair 7:30f-9:00f
• Taigh-Òsta Ayre, Baile na h-Eaglaise, Arcaibh - 2 Samhain 7:30f-9:00f
• Taigh-Òsta Shealtainn, Lèiruig - 3 Samhainn 7:30f-9:00f
• Talla-Coimhearsnachd Drochaid a' Bhanna, Caitibh - 10 Samhain 7:30-9:00f
• Taigh-Òsta Falls of Lora, An t-Òban - 16 Samhain 7:30f-9:00f
• Talla Bhail' Ùr an t-Slèibh - 17 Samhain 7:30f-9:00f
• Talla-Coimhearsnachd Ghèarrloch, Gèarrloch - 23 Samhain 7:30f-9:00f
• Weigh Inn, Inbhir Theòrsa - 23 Samhain 7:30f-9:00f
• Taigh-Òsta Sgeaboist, An t-Eilean Sgitheanach - 24 Samhain 7:30f-9:00f


text:
- TIOTAL
- Diabaig on ear
- EXTERNAL ID
- GAIRLOCHM_1093
- ÀITE
- Dìobaig
- SGÌRE
- Loch Carrann
- SIORRACHD/PARRAIST
- ROS: A' Chomraich
- NEACH-FIOSRACHAIDH
- Taigh-tasgaidh Dualchas Gheàrrloch
- AITHNEACHADH MAOINE
- 6406
- KEYWORDS
- bailtean beaga
seallaidhean tìre
beanntan
Dealbh-camara, air a thogail ann an 1937, a' coimhead air baile beag Dhìobaig on ear.
Tha Diabaig na laighe mu ochd mìle gu tuath air baile Thoirbheartan, aig ceann an rathaid shingilte. Tha an rathad gu Diabaig cho àlainn ri gin san dùthaich, agus Beinn Ailiginn mhòr na seasamh taobh an rathaid.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Gairloch Heritage Museum


text:
- TIOTAL
- Meall an t-Suidhe bho Dhrochaid Nibheis
- EXTERNAL ID
- QZP40_39_P240A
- ÀITE
- Gleann Nibheis
- SGÌRE
- Loch Abar
- SIORRACHD/PARRAIST
- INBHIR NIS: Cill Mhàillidh
- DEIT
- 1898
- LINN
- 1890an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 30786
- KEYWORDS
- Streap Bheanntan
Tha 2333 troighean de dh'àirde an Meall an t-Suidhe, fear dhe na sgòrran a tha ag èirigh às Gleann Nibheis, faisg air a' Ghearasdan. 'S e an ciad leathad ri streap nuair a thathas a' gabhail 'slighe nan luchd-turais' gu mullach Bheinn Nibheis, a' bheinn as àirde ann am Breatainn.
Thogadh an dealbh seo bhon leabhar 'Loyal Lochaber. Historical Genealogical and Traditionary' le W Drummond Norie, Glaschu, 1898


text:
Uisge-beatha agus an t-eòrna ann an Tiriodh.
Tuilleadh mar seo:
A' dèanamh an...
Poit-dhubh ann an...
Tilgeil eòrna bho bhàta...
A' dèanamh an...
Fiosraichean - Dòmhnall Mac na Ceàrdaich
Luchd-clàraidh -
Geàrr-chunntas - Uisge-beatha agus an t-eòrna ann an Tiriodh.
Criomag de dhàn a rinn Donnchadh Bàn Mac an t-Saoir a' moladh an uisge-bheatha. Tha am fiosraiche dhen beachd gu bheil uisge-beatha a-nis uabhasach daor; nuair a bha esan òg, gheibhte botal uisge-bheatha airson leth-chrùn. Ach aig an àm sin, cha robh an t-airgead cho pailt. Aig aon àm, bha uiread de dh'eòrna a' fàs ann an Tiriodh 's gum b' urrainn dhaibh uisge-beatha a reic dha na h-eileanan eile. Chan eil mòran a' fàs ann a-nis [1968].
Fad a' Chlàir (h:m:s) - 00:02:19
Àm Clàraidh - 1968.09.26
Cànan - Gàidhlig
Seòrsa - Rannan is Bàrdachd, Fiosrachadh
Cruinneachadh - Sgoil Eòlais na h-Alba
Àireamh a' Chlàir - 57443
Àireamh an Teip Thùsail - SA1968.239
Àireamh a' Chlàir Thùsail - SA1968.239
Càileachd an Fhuaime - Math
Cruth Inneal a' Chlàir - R2R
Àite Clàraidh:
Siorrachd - Siorrachd Earra-Ghaidheal
Paraiste - Tiriodh
Eilean - Tiriodh
Àite a' Chuspair:
Siorrachd - Siorrachd Earra-Ghaidheal
Paraiste - Tiriodh
Eilean - Tiriodh
Notaichean a' Chlàir -
Ceangal Maireannach - http://www.tobarandualchais.co.uk/gd/fullrecord/57443/1
Tweet


text:
Misneachd sa Chuan a Tuath
Tha còrr is an dàrna leth de chompanaidhean na h-ola 's a' ghas ag ullachadh airson fàs, a dh'aindeoin prìs ìosail na h-ola.
Sin a rèir rannsachaidh ùir bho Bhanca na h-Alba.
Tha aithisg bhliadhnail Bhanca na h-Alba mu roinn na h-ola 's a' ghas ag ràdh gu bheil cha mhòr 40% de chompanaidhean a' faireachdainn misneachail mun àm ri teachd. Sin an taca ri dìreach 2% an-uiridh.
Thàinig cuideachd lùghdachadh air an àireimh de chompanaidhean a tha an dùil cosnaidhean a ghearradh.
Thuirt còrr is an dàrna leth de chompanadhean gu bheil iad an dùil luchd-obrach a bharrachd fhastadh sa bhliadhna a tha romhainn.
Ach ged a tha dòchas ann, tha an aithisg cuideachd ag ràdh gu bheil trioblaidean a' leantainn am measg eile mu chosgaisean agus le mì-chinnt mu Bhrexit.


text:
Aonaichte fhathast?
Aig a' cheann-thall bha na cunntasan-bheachd fada ceàrr.
An aghaidh dùil, fhuair Dàibhidh Camshron morchuid shlàn anns a' phàrlamaid ùir a bheir cothrom dha riaghladh na aonar.
Bha na Làbaraich cha mhòr ceud shuidheachan air dheireadh air na Tòraidhean anns an dàrna àite agus feumaidh iad a-nis ceannard ùr thaghadh gus àite Ed Miliband a ghabhail.
Chaidh na Lib Deamaich a pheanasachadh gu mòr airson am pàirt-san anns a' cho-bhanntachd a dh'fhàg gum b' fheudar do Nick Clegg a dhreuchd a leigeil seachad.
Agus dh'fhalbh Nigel Farage às dèidh mar a dh'fhàilig airsan South Thanet a choisinn do UKIP.
Trì ceannardan air falbh taobh a-staigh beagan uairean a thìde.
Doirbh
Ann an Alba bha na cunntasan ceart.
Ach tha e fhathast doirbh a' creidsinn gu bheil an SNP a-nis air cha mhòr a h-uile suidheachan ann an Alba a ghlèidheadh.
Chan eil aon bhall an urra aig na Làbaraich, na Tòraidhean agus na Lib Deamaich agus lethcheud ball nàiseantach ùr a-nis ag ullachadh airson nan suidheachan aca a ghabhail anns na Cumantan.
Dh'fhalbh Danny agus Dùghlas Alexander, Teàrlach Ceannadach agus Jim Murphy.
Chuireadh nàiseantaich gu Westminster bho sheann sgìrean Ghòrdain Brown agus Ming Chaimbeil.
Fhuair an SNP còrr is lethcheud sa cheud de bhòt an t-sluaigh, a' chiad uair a thachair sin o 1955.
Coire
Do na Làbaraich, tha làithean doirbh air fàire.
Chuir cuid coire air an SNP airson Dàibhidh Camshron a thoirt air ais gu Àireamh a Deich.
Ach fiù 's nam biodh a h-uile suidheachan ann an Alba aca cha bhiodh sin air diofar a dhèanamh an turas-sa.
Feumaidh am pàrtaidh a-nis ceannard ùr a thaghadh aig ìre na Rìoghachd Aonaichte.
Tha Jim Murphy ag ràdh gun cum e a' dol, a dh'aindeoin a' chaill a bu mhiosa ann an eachdraidh a' phàrtaidh ann an Alba.
Gu h-àbhaisteach chanadh tu gum biodh sin duilich dha - ach cò bhiodh ag iarraidh na dreuchd agus taghadh doirbh eile air fàire aig Holyrood an ath-bhliadhna?
Gàirdeachas
Nì Nicola Sturgeon gàirdeachas a-nochd às dèidh dhi taghadh Westminster a bhuannaich don phàrtaidh airson na ciad uarach.
Ach cha bhi cothrom aice a-nis buaidh a thoirt air riaghaltas beagchuid Làbarach mar a bha i ag iarraidh.
Ach chan fhàg sin nach toir a' bhuidheann mhòr nàiseantach buaidh air cùisean.
Anns na mìosan agus na bliadhnaichean a tha romhainn bidh cothrom mòr aig a' Phrìomh Mhinistear cantainn nach eil còir aig an riaghaltas ùr polasaidhean connspaideach - air sochairean, Trident, an Roinn Eòrpa agus eile - a thoirt air Alba.
'S e tomhas air leth doirbh a bhios a dhìth air Mgr Camshron ma tha e airson an Rìoghachd Aonaichte a chumail còmhla.
Agus neo-eisimeileachd? Tha i air ais air a' clhàr-obrach, nan robh e air falbh a-riamh.


text:
- TIOTAL
- Taigh-òsta an Stèisein (Taigh-òsta Loch Aillse a-rithist), Caol Loch Aillse
- EXTERNAL ID
- HCD01170
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- DEIT
- 1914
- LINN
- 1910an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12753
- KEYWORDS
- taighean-òsta
cidheachan
Bha Taigh-òsta an Stèisein ri taobh cidhe aiseag an Eilein Sgitheanaich, le ceann-uidhe na rèile cuairt bheag air falbh. 'S ann le Companaidh Rèile London Midland Scottish (LMS) a bha an rathad chun an taigh-òsta. B' e loidse le Sir Alasdair MacMhathain a bh' air an làraich bhreagha seo an toiseach. Reic a mhac, Sir Coinneach MacMhathain, i gu Companaidh na Rèile nuair a chaidh an rèile a leudachadh o Phort an t-Sròim. Thathar air iomadh leasachadh a dhèanamh air an togalach, is chaidh an t-ainm atharrachadh gu Taigh-òsta Loch Aillse anns na 1950an
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Dà locomotaibh a bha le HR roimhe ('Superheated Goods' agus Ben') a' fàgail A' Chaoil air trèana luchd-siubhail
- EXTERNAL ID
- PC_HRS_TRAINS_003_595
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28575
- KEYWORDS
- locomotaibhean
trèanaichean
Dà locomotaibh a bha le Rèile na Gàidhealtachd ('Superheated Goods' agus 'Ben') a' fàgail A' Chaoil air trèana luchd-siubhail.
Ann an 1918 chaidh ceithir locomotaibhean frithealaidh 4-6-0 a lìbhrigeadh do Rèile na Gàidhealtachd. B' e dìreach dreach na b' ùire den chlas 'Big Goods' aig Jones a bh' annta. Chaidh baidse eile de cheithir a lìbhrieadh a' bhliadhna an dèidh sin. Bha iad uile air an togail le Hawthorn Leslie sa Chaisteal Nuadh. Air an àireamhachadh 75 gu 82 b' e 'Superheated Goods' a bh' orra còmhla. Mhair iad uile ach a dhà a-steach do Làithean Rèile Bhreatainn.
Ann an 1896 ghabh Pàdraig Druiminn àite Daibhidh Jones mar stiùireadair nan locomotaibh aig Rè na Gàidhealtachd. B' e a' chiad einnsean a thug Drummond a-steach clas de loco 4-4-0 do thrèanaichean luchd-siubhail. Chaidh fichead dhiubh a thogail uile gu lèir agus 's e clas 'Small Bens' a chanar riutha le chèile.


text:
Aonta Baile air a shoidhneadh
Chuir riochdairean comhairle agus riaghaltais an ainmean ri cùmhnant Diluain anns a bheil fiosrachadh mu na thèid a dhèanamh le Aonta Baile Sgìre Inbhir Nis, luach £315m.
Choinnich riochdairean bho Chomhairle na Gàidhealtachd ann an Inbhir Ghòrdain airson na cuirme, far an do chuir ceannard Comhairle na Gàidhealtachd, Màiread NicDhàibhidh, a h-ainm ris na mion-phuingean san aonta.
Cuideachd a' cur an ainm riutha bha Rùnaire na h-Eaconamaidh, nan Obraichean agus na h-Obrach Cothromaich ann an Riaghaltas na h-Alba, Cè MacIlleDhuinn, agus Anndra Dunlop a tha na mhinistear ann an Riaghaltas na Rìoghachd Aonaichte.
Fon aonta tha ministearan Albananch air cur rompa fhèin £109m a chosg air a bhith a' leasachadh siostam na trafaig air taobh sear Inbhir Nis le ceangal rathaid ùr a thogail air an taobh sea, agus atharrachaidhean aig cearcall rathaid an Longman.
Tha iad cuideachd a' dol a chur £15m ri a bhith a' leasachadh Caisteal Inbhir Nis, a tha an-dràsta na thaigh-cùirte, airson gum bi e fosgailte do luchd-turais.
Am measg nan sgeamaichean ris a bheil Riaghaltas na Rìoghachd Aonaichte a' cur airgid tha a bhith a' cosg suas ri £9m air Sgoil Slàinte agus Saidheans Beatha an UHI.


text:
- TIOTAL
- MacGriogair
- EXTERNAL ID
- QZP40_82_VOLI_P022
- DEIT
- 1845
- LINN
- 1840an
- CRUTHADAIR
- Robert R McIan
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 30873
- KEYWORDS
- aodach Gàidhealach
cinnidhean
eachdaigh nan cinnidhean
tachartasan chinnidhean
breacan
tartan
Stiùbhart
Stiùbhartaich
Seumasaich
Chaidh "The Clans of the Scottish Highlands" le Seumas Logan fhoillseachadh gus an ceudamh ceann bliadhna de dh' Ar-a-mach nan Seumasach a chomharrachadh. Tha na dealbhan le Raibeart R. MacIain.
A rèir beul-aithris, 's ann o shliochd Ghriogair MhicAilpein, rìgh Dhàl Riata, a tha Clann MhicGriogair. Bha an cinneadh stèidhichte air crìochan an ear Earra-Ghàidheil agus air crìochan an iar Siorrachd Pheairt, a' gabhail a-steach Ghleann Urchaidh, Gleann Sreith, Gleann Lìomhann agus Gleann Goill. Chaidh Gleann Urchaidh, a' chiad pìos fearainn air an robh còir-sgrìobhte aig na Griogaraich, a thoirt dhaibh le Alasdair II mar dhuais airson taic a thug iad dha rè ceannsachadh Earra-Ghàidheil.
B' iad na Caimbeulaich prìomh nàmhaid nan Griogaireach. Bhiodh na Caimbeulaich a' cur fearg air na Griogaraich a dh'aona-ghnothaich gus toirt orra fòirneart a chleachdadh nan aghaidh. Bhiodh iad an uair sin a' sireadh cead rìoghail gus na Griogaraich a cheannsachadh. Mar thoradh air seo, fhuair na Caimbeulaich seilbh air fearann nan Griogaireach, chaidh an sloinneadh MacGriogair a thoirmisg agus chaidh còirichean an luchd-cinnidh a chuingealachadh gu mòr. Dh'ais-ghairm Teàrlach II na h-achdan an aghaidh nan Griogaireach ann an 1661 mar dhuais airson na taic a thug iad dha. Ach ann an 1693, chuir Uilleam II na h-achdan an gnìomh as ùr agus thug an cinneadh toirmisgte taic do na Stiùbhartaich rè ar-a-mach nan Seumasach. Cha deach na h-achdan an aghaidh nan Griogaireach ais-ghairm mu dheireadh gu 1775.
Às dèidh Chùil Lodair, chaidh Raibeart, an ceann-cinnidh a chur don phrìosan agus chaochail e sa bhliadhna 1758. Rinn a bhràthair, Eòghann, a lean e mar cheann-cinnidh, seirbheis chliùiteach mar oifigear anns an 41mh rèisimeid anns a' Ghearmailt. Bha Iain, mac Eòghainn, na sheanalair ann an seirbheis Companaidh nan Innseachan an Ear agus chaidh Baranachd a thoirt dha mar duais ann an 1822 agus fhuair e cead rìoghail gus an sloinneadh MacGriogair a chleachdadh a-rithist. Chaidh a leantainn le a mhac, am Màidsear Seanalair Sir Eòghann MacGriogair GCH, KCB, Riaghladair nam Windward Islands.
Bha mac Eòghainn, air an robh an t-ainm Iain a-rithist, na Leas-riaghladair air na Virgin Isles. B'e fear den luchd-cinnidh a b' ainmeile Rob Ruadh, dròbhair a bha ainmeil airson euchdan dàna. Chuir na sgeulachdan romansach a sgrìobh Sir Walter Scott gu mòr ri cliù Rob Ruaidh


text:
Seallaibh air a’ phostair a cheannaich mi! Tha mi uabhasach toilichte leis. ’S ann le Joshua Budich a tha e, postair a chaidh a dhèanamh gu sònraichte airson taisbeanadh de dh’ealain bonntaichte air na fiolmaichean aig David Lynch. Cheannaich mi e, ann am pàirt, a chionn ’s gu bheil an ìomhaigh car col’ach ri còmhdach ACDD le Heather Brennan, ach cuideachd, mar a sgrìobh mi roimhe, thug Dune buaidh làidir orm nuair a bha mi òg: a’ chiad leabhar a leugh mi, agus tha mi gu math measail air a’ Fiolm aig Lynch cuideachd. Cha robh an Dune aig Lynch foirfe, ach bha e adhartach agus dàna dhan àm. Tha fiolm eile a’ tighinn a-mach, documentary mun Dune (nach deach a dhèanamh) aig an stiùiriche dheuchainneach, Alejandro Jodorowsky. Tha a h-uile col’as ann gum biodh an Dune aig Jodorowsky fiù ’s na bu craicte na am fear aig Lynch. Is duilich nach faic sinn e, ach tha mi a’ dèanamh fiughair mhòr ris an documentary:
Leanaibh sinn air Twitter:
Ceòl nan Speuran
Làraichean
- "Clach-mhìle ann an litreachas na Gàidhlig." -Cothrom
- "Còrdaidh Saorsa riut agus tha mi ga mholadh." - An t-Albannach
Cùrsa Memrise ACDD
Roinnean-seòrsa
- ceòl (25)
- corpas ficsean-saidheans (14)
- fànas (18)
- Ficsean-saidheans (76)
- FS Gàidhlig Tràth (8)
- naidheachd (79)
- punc (17)
- saibeirneatachd (27)
- SF (6)
- Uncategorized (2)
- Còraichean nan iomhaighean le CLÀR 2011, 2013, cleachdte le cead.


text:
- TIOTAL
- Ralaidh Feachd nam Balach aig Pàirc Cruinneachadh a' Chinn a Tuath
- EXTERNAL ID
- GB1796_1999_116_375
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1912
- LINN
- 1910an
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11358
- KEYWORDS
- Pàirce Cruinneachaidh a' Chinn a Tuath
Tha e coltach gun deach a' chaismeachd seo a chumail ro Chruinneachadh ann am Pàirc nan Tional mu Thuath eadar 1911 agus 1913. Dh'fhaodadh e bhith, ge-tà, gur h-e th' ann nochdadh nan dathan gu Dara Feachd Inbhir Nis (a chaidh a stèidheachadh ann an 1912) aig Taigh Dhùn Achdain sa Chèitean 1913. An toiseach cha rachadh a-steach san fheachd seo ach balaich a bhuineadh dhan Eaglais Easbaigich agus bha Taigh Dhùn Achdain na ionad-còmhnaidh aig Probhaist na Cathair-eaglaise aig an àm. Chaidh Gluaiseacht nan Gillean a stèidheachadh leis an Ridir Raibeart Baden-Powell ann an Lùnastal 1907
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Call na h-Iolaire
Tuilleadh mar seo:
Call na h-Iolaire
An 'Iolaire'
Òran an Iolaire
Òran na h-Iolaire
Fiosraichean - Tormod Mac a' Ghobhainn
Geàrr-chunntas - Rinneadh an cumha seo an dèidh dhan 'Iolaire' a dhol fodha aig deireadh a' Chiad Chogaidh, 's i làn de dh'fhir a' tilleadh dhachaigh on chogadh.
Fad a' Chlàir (h:m:s) - 00:05:00
Àm Clàraidh - 2003
Àm a' Chuspair - 1918.12.31 gu 1919.01.01
Cànan - Gàidhlig
Seòrsa - Òran
Cruinneachadh - BBC
Àireamh a' Chlàir - 96804
Àireamh an Teip Thùsail - MOD 2003 001
Càileachd an Fhuaime - Math
Cruth Inneal a' Chlàir - CD
Àite Clàraidh:
Siorrachd - Siorrachd Earra-Ghaidheal
Paraiste - Cill Mhòr is Cill Bhrìghde
Baile/Àite - An t-Òban
Àite a' Chuspair:
Siorrachd - Ros is Cromba
Eilean - Leòdhas
Notaichean a' Chlàir - Recorded at the Royal National Mòd.
Ceangal Maireannach - http://www.tobarandualchais.co.uk/gd/fullrecord/96804/1
Tweet